title: Isoroku Yamamoto

text: Yhdysvaltain radiotiedustelu sai selville, että Yamamoto aikoo lentää tarkastusmatkalle Bougainvillen saarelle muutaman päivän kuluttua. Tiedon perusteella käynnistettiin suunnitelma hyökkäyksestä hänen kimppuunsa. Kuusitoista Yhdysvaltain armeijan ilmavoimien (USAAF) P-38 -hävittäjää iski yllättäen 18. huhtikuuta 1943 Yamamoton kahden Betty-koneen ja niitä saattamassa olleiden viiden Zeron kimppuun keskittyen kaksimoottorisiin. Molemmat Bettyt ammuttiin alas. Zerot eivät pystyneet torjumaan P-38 koneiden yllätystä ja ampuivat alas vain yhden P-38 koneen, jonka ohjaaja luutnantti Ray Hine kaatui. Yamamotoa kuljettaneen koneen alasampujasta oli jonkin verran epäselvyyttä, mutta virallisen selvityksen mukaan häntä kuljettaneen Mitsubishi G4M1 Betty -koneen ampui alas Yhdysvaltain armeijan 339. laivueen (komentaja majuri John W. Mitchell) luutnantti Thomas Lanphier. Toisen saattueeseen kuuluneen koneen, jonka kyydissä olivat kontra-amiraali Ugaki ja lippueamiraali Kitamura, ampui alas Lanphierin siipimies luutnantti Rex Barber. Ugaki ja Kitamura pelastuivat pahoja vammoja saaneena, mutta Yamamoto löydettiin kuolleena. Hänet todettiin välittömästi menehtyneeksi, pään lävistäneen konekiväärin luodin aiheuttamana. Luoti oli osunut takaa, ja tullut ulos poskesta. Pelastuneet amiraalit kuolivat vuonna 1945 toisen ydinpommin jälkeen tehdyllä sodan viimeisellä kamikaze-lennolla.


title: Isoroku Yamamoto

text: Amiraalin ruumis tuhkattiin Bougainvillen saaressa olevassa Kahilin tukikohdassa ja tuhka vietiin Japaniin haudattavaksi. Yamamoto ylennettiin postuumisti laivastoamiraalin arvoon.


title: Isoroku Yamamoto

text: Lanphierin voitto salattiin vuoteen 1945 asti, koska ei haluttu japanilaisten huomaavan, että heidän salauksensa oli murrettu. Lisäksi hänen veljensä Charles joutui hiukan myöhemmin alas ammuttuna japanilaisten vangiksi ja johto pelkäsi kostotoimia. Charles Lanphier menehtyi kuolioon vankileirissä Rabaulin saarella vain kaksi viikkoa ennen saaren vapautusta .


title: Isoroku Yamamoto

text: Yamamoton strategiset suunnitelmansa olivat epäsovinnaisia ja joskus laajojakin. Hän oli opiskellut Yhdysvalloissa eikä halunnut sotaa maailman suurinta taloutta vastaan. Sodan tultua väistämättömäksi hän suunnitteli Tyynenmeren sodan hyökkäysvaiheen. Hän osasi delegoida tehtäviä alaisilleen kuten Minoru Gendalle, joka oli hänen ilmailuasiantuntijansa. Hyökkäysvaiheen kulminoiduttua Midwayn ja Guadalcanalin taisteluihin ei hän kyennyt palauttamaan japanilaisten voittokulkua.


title: Flowers

text: Flowers on The Rolling Stonesin kesäkuussa 1967 ensisijaisesti Yhdysvalloissa julkaistu albumi. Euroopassa Decca Recordsin julkaisema painos oli niin sanottu export-versio. Britanniassa "Flowersia" ei ollut saatavilla ennen 1970-luvun puoltaväliä. Albumi oli korkeimmillaan Yhdysvaltain Billboard -listan sijalla 3 ja myi kultaa.


title: Flowers

text:
Albumi on eräänlainen kokoelmalevy, joka sisältää yhtyeen vuoden 1967 alkupuoliskon singlet sekä kappaleita kahdelta aikaisemmalta Britanniassa julkaistulta albumilta ("Aftermath" ja "Between the Buttons"). Kyseiset albumit oli julkaistu
Yhdysvalloissa eri kappaleilla kuin Britanniassa ja "Flowers" -albumi sisältää kappaleita, jotka puuttuivat kyseisten albumien Yhdysvaltain versioista. Lisäksi kolme kappaletta olivat ennenjulkaisemattomia; "My Girl" on albumin "Between the Buttons" sessioista, "Ride on, Baby" ja "Sittin' on a Fence" ovat albumin "Aftermath" sessioista.
Myös viimeisimmät singlehitit "Ruby Tuesday", "Let's Spend the Night Together" ja "Have You Seen Your Mother, Baby, Standing in the Shadow?" sisältyvät albumille.


title: Flowers

text: Albumin kannessa Rolling Stonesin jäsenet ovat kuvattuina kukiksi. Toisin kuin muilla jäsenillä, Brian Jonesin kukassa ei ole lainkaan lehtiä. Kyseessä oli Mick Jaggerin ja Keith Richardsin raaka vitsi, joka oli heidän Jonesiin kohdistaman kylmäkiskoisuuden siihenastinen huipentuna. Kukkien kasvokuvat ovat peräisin "Aftermath" -albumin brittiversion kannesta. Vaikka levyn "flower power" -tyyppinen kansi onkin tyyliltään ja väritykseltään psykedeelinen, se ei juurikaan edusta albumin sisältöä.A-puoli


title: Flowers

text: B-puoli


title: Autoblinda

text: Autoblinda oli italialainen panssariauto, josta oli kolme mallia: AB 40, AB 41 ja AB 43.


title: Autoblinda

text: Panssariautomallin kehitys kumpusi Italian siirtomaapoliisin tarpeista suorituskykyiselle autolle. Samoihin aikoihin myös ratsuväki halusi uutta panssariautomallia. Näistä tarpeista lähtien mallin suunnitelmat tuotiin julki vuonna 1939. Moottori sijaitsi takana ja tornissa oli eteenpäin suunnattu Breda modello 38 -konekivääri. Toinen konekivääri oli suunnattu taaksepäin ja ajoneuvoa pystyttiin ajamaan joko edestä tai takaosan ohjaamosta.


title: Autoblinda

text: Suunnitelmista Autoblinda 40 kehittyi edelleen tuotantoon vuoden 1940 puolivälissä, jolloin sen torniin asennettiin kaksi konekivääriä yhden sijasta. Autoblinda 40 oli yhdessä malli 41:n kanssa käytössä enimmäkseen Italian tiedustelupartioiden käytössä Egyptin ja Libyan läntisessä autiomaassa ja Tunisiassa.Tuotannon aikana ilmeni tarve raskaammalle aseistukselle, jolloin malli uudelleensuunniteltiin Autoblinda 41 -malliksi, joka oli muutoin sama ajoneuvo, mutta siihen asennettiin L 6/40 -panssarivaunun 20 millimetrin Breda modello 35 -tykillä ja koaksiaalisella Breda modello 38 -konekiväärillä varustettu torni. Pian huomattiin tämän idean paremmuus ja useimmat siihen asti valmistetuistakin AB 40 -malleista muunnettiin AB 41:ksi. Neljänneksessä vaunuista torni oli myös varustettu ilmatorjuntakonekiväärillä.


title: Autoblinda

text: Syyskuussa 1942, aluksi enimmäkseen Italian siirtomaapoliisilla, oli käytössä 298 AB 41:stä.. Malli oli käytössä sotatoimissa Balkanilla, Pohjois-Afrikassa, Neuvostoliitossa, Italiassa ja Unkarissa.


title: Autoblinda

text: Vaunuun valmistettiin normaalirenkaiden lisäksi hiekka-aavikolla käytettäväksi tarkoitettuja renkaita. Se voitiin myös muuttaa rautatiekiskoilla liikkuvaksi raidepyörät, lisämerkkivalot ja torniin asennettavan kohdevalaisimen sisältävällä asennussarjalla. Näin muunnettuja vaunuja käytettiin Balkanilla partisaanien vastaiseen partiointiin.


title: Autoblinda

text: Kehitystyötä jatkettiin 47 mm panssarintorjuntatykin asentamiseksi torniin. Myös saksalaisen 50 mm tykin asentamista harkittiin. Vain muutama AB 43 ehdittiin rakentaa ennen Italian antautumista, eivätkä ne olleet merkittävässä määrin käytössä. Toisten lähteiden mukaan AB 43 ei koskaan ehtinyt edes tuotantoon saakka.


title: Autoblinda

text: Pieni määrä tornittomia Autoblinda-panssariautoja rakennettiin tykistön tulenjohto- ja tiedusteluautoiksi.


title: Autoblinda

text: 57 AB 41 -autoa oli myös Saksan armeijan käytössä. 37 AB 41:stä takavarikoitiin Italian armeijalta syyskuussa 1943 ja saksalaiset tuottivat itse 20 lisää. Viimeksi tuotetuissa malleissa oli uusi 108 hevosvoiman moottori ja sitä kutsuttiin nimillä AB 41/43 ja "Panzerspähwagen AB41 201(i)". Viimeisimmän mallin nopeus oli 81 km/h ja toimintasäde 350 km.


title: Eino Tainio

text: Eino Alfred Tainio (8. syyskuuta 1905 Kemi – 23. heinäkuuta 1970 Petroskoi) oli suomalainen kommunistipoliitikko, joka toimi Suomen kansan demokraattisen liiton kansanedustajana Lapin läänin vaalipiiristä vuosina 1945–1970. Suomen kommunistisessa puolueessa vaikuttanut Tainio oli ennen jatkosodan päättymistä neljästi vangittuna poliittisen toimintansa johdosta.


title: Eino Tainio

text: Vain kansakoulun ja käsityöläiskoulun käynyt Tainio työskenteli vuodesta 1919 alkaen työväenliikkeen eri kirjapainoissa Pohjois-Suomessa. Vuosina 1926–1929 Tainio toimi Pohjan Voima -lehden toimittajana sekä toimistonhoitajana, kunnes hänet vangittiin ensimmäisen kerran. Ennen vangitsemistaan Tainio oli myös Työväen urheiluliiton Lapin piirisihteeri. Julkisen toiminnan ohella Tainio vaikutti salaisessa Suomen kommunistisessa nuorisoliitossa.


title: Eino Tainio

text: Vapauduttuaan vuonna 1944 Tainio meni mukaan julkisen kansandemokraattisen liikkeen toimintaan. Vuonna 1945 hänet valittiin SKDL:n kansanedustajaksi ja järjestön Lapin piirisihteeriksi. Tainio nousi myös SKP:n keskuskomiteaan ja SKDL:n liittotoimikuntaan. Vuonna 1949 Tainio oli yksi Kemin "veritorstaihin" päättyneen lakon johtajista.


title: Eino Tainio

text: SKP:n jakauduttua 1960-luvun lopulla asettui Tainio tukemaan puolueen oppositiota. Keväällä 1969 hänet valittiin opposition perustaman Kommunistien maatakäsittävän neuvottelukunnan 16-henkisen työvaliokunnan jäseneksi.


title: Eino Tainio

text: Tainio valittiin presidentin valitsijamieheksi neljästi vaaleissa 1950, 1956, 1962 ja 1968.


title: Eino Tainio

text: Kemin puistoon lähelle Kemin kaupungintaloa pystytettiin vuonna 1981 Ensio Seppäsen veistämä Eino Tainion muistomerkki "Vaikka läpi harmaan kiven".


title: Suomen Punainen Ammattijärjestö

text: Punainen ammattijärjestö oli Suomessa vuosina 1931–1934 toiminut Suomen kommunistisen puolueen johtama salainen maanlaajuinen ammattijärjestö.


title: Suomen Punainen Ammattijärjestö

text: Punainen ammattijärjestö perustettiin kesällä 1931 sen jälkeen, kun viranomaiset olivat edellisenä vuonna lakkauttaneet kommunistien liittolaisineen hallitseman Suomen Ammattijärjestön. Kommunistit eivät suostuneet liittymään sosiaalidemokraattien lokakuussa 1930 perustamaan Suomen Ammattiyhdistysten Keskusliittoon. Valtaosa SAJ:n jäsenistä jäi SAK:n ulkopuolelle, mutta myös Punainen ammattijärjestö jäi pieneksi eikä SKP pystynyt sen avulla saamaan uusia kannattajia. Punaisen ammattijärjestön jäsenmäärä jäi jopa pienemmäksi kuin SKP:n.


title: Suomen Punainen Ammattijärjestö

text: Punaisen ammattijärjestön perustamiseen vaikutti SAJ:n lakkauttamisen lisäksi Kommunistisen internationaalin jyrkentynyt politiikka. Komintern-johtoinen Punainen ammattiyhdistysinternationaali (Profintern), johon uusi ammattijärjestö liittyi, suhtautui tuolloin varsin kielteisesti yhteistyöhön sosiaalidemokraattien kanssa. Punainen ammattijärjestö lakkautettiin vähitellen, kun Komintern luopui "kolmannen kauden" ohjelmastaan kansanrintama-politiikan hyväksi. Elokuussa 1933 SKP:n keskuskomitea päätti Kominternin linjaa seuraten kehottaa kannattajiaan liittymään sosiaalidemokraattien hallitsemiin ammattijärjestöihin ja Punainen ammattijärjestö lakkautettiin heinäkuussa 1934.


title: Suomen Punainen Ammattijärjestö

text: Punaisen ammattijärjestön järjestörakenne noudatteli SKP:n toimintamallia. Myös ammattijärjestön toiminnan perusyksikkö oli kolmihenkinen solu.


title: Ernst Aeppli

text: Ernst Aeppli (1892 Brittnau, Aargaun kantoni, Sveitsi – 1954 Zürich) oli sveitsiläinen Jungin koulukuntaan kuulunut psykoanalyytikko, joka piti myös unien tulkintaa tärkeänä.


title: Ernst Aeppli

text: Osallistuttuaan opettajaseminaariin Zürichissä Aeppli toimi luokanopettajana Haslibergissa ja myöhemmin saksalaisessa koulussa San Remossa. Ensimmäisen maailmansodan aikaan vuosina 1914–1918 hän toimi rajavartioston lääkintäkorpraalina, opiskellen samanaikaisesti Zürichin yliopistossa yhtä aikaa Carl Jungin kanssa.


title: Ernst Aeppli

text: Aeppli valmistui vuonna 1923 filosofian tohtoriksi. Hän toimi psykologina Zürichissa ja julkaisi useita teoksia.


title: Ernst Aeppli

text: Aepplin teoksista on otettu uusia painoksia vielä vuosikymmeniä myöhemmin.


title: Ohut punainen viiva (elokuva)

text: Ohut punainen viiva ("The Thin Red Line", 1964) on James Jonesin samannimiseen kirjaan perustuva sotaelokuva, jonka tapahtumat sijoittuvat toisen maailmansodan Guadalcanalin taisteluun. Elokuvan ohjasi Andrew Marton.


title: Ohut punainen viiva (elokuva)

text: Terrence Malick ohjasi samasta kirjasta uuden elokuvan "Veteen piirretty viiva" vuonna 1998.


title: Ohut punainen viiva (elokuva)

text: Sotamies Doll on päättänyt selviytyä sodasta hengissä päästäkseen takaisin vaimonsa luo. Avioliitto oli kestänyt vain kahdeksan päivää kun Dollin täytyi lähteä rintamalle. Doll päättää, ettei hän enää seuraa sokeasti upseerejaan vaan tekee omat ratkaisunsa. Upseerien johtamat hyökkäykset ovatkin huonosti toteutettuja, mutta Doll onnistuu pelastamaan päivän kerta toisensa jälkeen. Lopulta C-komppania onnistuu valtaamaan pääkohteen ja elokuvan viimeinen kohtaus pystyy välittämään onnistuneesti sodan kauhun ja tarkoituksettomuuden.


title: Silfverswan

text: Silfverswan ("Silfversvan") on suomalainen aatelissuku, joka introdusoitiin Ruotsin ritarihuoneeseen vuonna 1650 sukuna numero 457. Suomessa elävä sukuhaara on introdusoitu Suomen aateliin sukuna numero 183. Suku on peräisin Espoosta Uudeltamaalta.


title: Silfverswan

text: Suvun jäsenet ovat tulleet tunnetuiksi sotilaina. Uudenmaan rykmentin kapteeni "Henrik Joensson" Espoosta aateloitiin vuonna 1648. Hänen poikansa, vuonna 1709 kuollut kapteeni "Henrik Henriksson Silfversvan" omisti Mäkkylän ja Kvisbackan tilat Espoossa. Suvun ruotsalainen haara kuoli vuonna 1965 viimeisen naispuolisen jäsenen kuollessa. Myös Venäjällä elää suvun jäseniä.


title: Gyldenstolpe

text: Gyldenstolpe on Ruotsin vallan aikainen suomalainen aatelissuku. Gyldenstolpen aatelissuku alkaa Mikael Wexioniuksen aateloinnista 1650.


title: Kosovon demokraattinen puolue

text: Kosovon demokraattinen puolue (, "PDK"; ) on Kosovon suurin puolue. Vuoden 2007 parlamenttivaaleissa puolue sai 34 prosenttia äänistä ja julistautui vaalien voittajaksi. Puolueen puheenjohtaja on Hashim Thaçi.


title: Kosovon demokraattinen puolue

text: PDK oli hallituksessa vuosina 2001–2004, mutta vuoden 2004 parlamenttivaaleissa se sai vain 30 paikkaa 120:sta


title: Maine

text: Maine voi tarkoittaa seuraavia asioita:


title: Twyfelfontein

text: Twyfelfontein on kalliopiirrosalue Namibiassa. Alue on UNESCOn maailmanperintökohde.


title: Twyfelfontein

text: Piirrokset on tehty parintuhannen vuoden aikana ajanlaskumme alun molemmin puolin. Niiden tekijät olivat metsästäjä-keräilijäheimoja, joiden uskonnollisiin rituaaleihin kuvat kuuluivat. Ne esittävät sarvikuonoja, elefantteja, strutseja ja kirahveja sekä ihmisten ja eläinten jalanjälkiä ja abstrakteja kuvioita. Eläinten joukosta voi tunnistaa hylkeitä, mikä on erikoista, koska alue sijaitsee yli sata kilometriä rannikolta. Alueella on yli 2 500 piirrosta ja joitakin luoliin tehtyjä kalliomaalauksia.


title: Twyfelfontein

text: Piirrosten tekeminen loppui, kun alueelle muutti uusia paimentolaisheimoja noin vuonna 1000.


title: Raimo Salo

text: Raimo Johannes Salo (s.1953 Kyyjärvi) on suomalainen muusikko ja evp. opistoupseeri.


title: Raimo Salo

text: Raimo Salo on pienviljelijäperheen poika Kyyjärveltä. Isä oli kolmen sodan veteraani. Keskikoulun jälkeen Raimo Salo aloitti muusikkouransa 1970-luvulla ollessaan Ruotsissa metallityöläisenä Volvon Skövden tehtailla. Tällöin hän toimi "Trollboys"-nimisen yhtyeen kitaristina. Vuosina 1973–1975 Salo toimi ammattimuusikkona Suomessa muun muassa Finlandia-orkesterissa, mutta varusmiespalveluksen jälkeen hän jäi puolustusvoimiin opistoupseeriksi. Opistoupseerina Salo palveli kenttätykistössä sekä muun muassa Puolustusvoimien elektroniikkahuollon ja viestialan huollon tehtävissä. Jo toimi- ja opistoupseeriaikoinaan Salo esiintyi satunnaisesti, mutta jäätyään Ilmavoimista eläkkeelle vuonna 2006 yliluutnanttina hän palasi muusikoksi ja on sittemmin esiintynyt muun muassa Ilmavoimien Big Bandin solistina. Salo on nykyisin erikoistunut tulkitsemaan sota-ajan harvinaisuuksia, kuten Toivo Kärjen rintamalla säveltämiä iskelmiä. Lisäksi Raimo Salo on tuottanut sotahistoriallisia tv-dokumentteja Yleisradiolle ja hänet on palkittu useilla kunniamerkeillä työstään veteraanien, lottien, sotaleskien ja sotaorpojen hyväksi.


title: Maine (Ranska)

text: Maine on vanha ranskalainen kreivi- ja herttuakunta. Se on saanut nimensä alueella virtaavasta lyhyestä Maine-joesta, joka on Loiren sivujoki ja muodostaa Sarthe-, Mayenne- ja Loir-jokien yhteisen alajuoksun. Kreivikunta on saanut alkunsa Karolinkien vallan aikana, ja se muodostettiin Mainen hiippakunnan alueesta, jonka muodostivat Le Mans’in ja Jublains'n kaupungit. Vuonna 1790 alueelle syntyi kaksi departementtia Sarthe ja Mayenne. Kreivikunnan pääkaupunki oli Le Mans.


title: Maine (Ranska)

text: Kaarle Suuren vävy Rorgon eli Roricon I sai itselleen kreivikunnan vuosien 833 ja 839 välisenä aikana. 800-luvun loppupuolella kreivikunta sai strategista merkittävyyttä, koska se oli esteenä normannien ja bretonnien hyökkäyksille. Rogonin poika, Mainen kreivi Gauzfrid, taisteli Bretangen kuningasta Salomonia vastaa ja osallistui Brissarthen taisteluun vuonna 866 normanneja vastaan yhdessä Robert Vahvan kanssa, joka on tulevan Kapetingien dynastian ensimmäinen merkittävä sotilas.


title: Maine (Ranska)

text: 700- ja 800-luvulla oli olemassa myös Le Mansin herttuakunta (ducatus Cenomannicus), joka oli useiden karolinki-ruhtinaiden apanagena. Tämä herttuakunta oli todennäköisesti muodostettu useista kreivikunnista, joista yksi oli juuri Maine. Vuonna 748 palatsimestari Pipin Pieni antoi herttuakunnan velipuolelleen Grifonille, ja vuonna 790 Kaarle Suuri teki samoin poikansa Kaarle Nuoren kanssa. Tuleva keisari Kaarle Kaljupää ja nuori Ludvig Änkyttäjä saivat Le Mansin herttuakunnan isältään. Kun viikinkien hyökkäykset olivat voimakkaimmillaan vuonna 885, sai surmansa Ragenold, joka tunnettiin nimeltä "Ragnoldus dux Cinnomanicus".


title: Maine (Ranska)

text: Vuoden 895 kuluessa Mainen kreivikunta riistettiin Rorgonidesien suvulta, ja sen teki Kaarle Kaljupään vävy Roger, joka oli Robertien-suvun, myöhemmin Kapetingit-suku, liittolainen.


title: Maine (Ranska)

text: Frankkien kuningas Rudolf antoi vuonna 923 Mainen kreivikunnan Normandian herttualle Rollolle.. Hugo Capet antoi kreivikunnan Hugues II :lle, jonka jälkeläiset hallitsivat kreivikuntaa 1100-luvulle saakka.


title: Maine (Ranska)

text: 1000-luvun alussa Mainen kreivikunta oli leikkikaluna kahden nousevan mahdin välissä: Anjoun kreivikunnan ja Normandian herttuakunnan. Hughues III piti tunnustaa Anjoun kreivin Foulque III suvereniteettiin alistuminen, mutta hänen poikansa Herbert II puolestaan pakotettiin tunnustamaan Normandian herttuan Vilhelm Valloittajan suvereniteetti alueella. Vuonna 1063 Vilhelm valloitti lopullisesti Mainen kreivikunnan, vaikka useat alueen haltijat sitä vastustivat. Vilhelmin poika Robert II avioitui Mainen Margueriten kanssa, joka oli Herbert II:n sisar. Robertista tuli vaimonsa kuoleman jälkeen Mainen kreivi, tosin nimellisesti, sillä koko alue oli isä Vilhelmin vallan alla.


title: Maine (Ranska)

text: Normanneilla oli vaikeuksia hallita aluetta, sillä he törmäsivät paikallisten paronien tiukkaan vastustukseen. Vuonna 1070 alueen herrat nousivat kapinaan, kutsuivat Italiasta Azzo d’Esten, joka oli avioitunut erään Mainen entisen kreivin jälkeläisen kanssa, ja yhdessä he ajoivat normannit alueelta. Useita kertoja normannit kuitenkin saapuivat sotaretkillään aina alueen hallintokaupunkiin saakka. Azzo s’Esten vaimon serkku Élie de Beaugency onnistui saamaan itselleen Mainen kreiviyden, ja tämän tytär avioitui Anjoun kerivin Foulque V:n kanssa. He onnistuivat saamaan asemalleen Normandian herttuan Henrikin hyväksynnän Mainen kreiveinä, kun he samalla tunnustivat Normandian herttuoiden vallan alueellaan.


title: Maine (Ranska)

text: Foulque V jätti kreivikuntansa pojalleen Geoffroylle, jota kutsuttiin nimellä Plantagenêt. Tämän kuoltua vuonna 1151 tämän poijasta Henristä, joka oli ollut jo Normandian herttua vuodesta 1150 lähtien, ja hänestä tuli myöhemmin myös Englannin kuningas nimellä Henrik II. Hän yhdisti nämä usein kiistanalaiset alueen keskenään.


title: Maine (Ranska)

text: Vuonna 1204 Ranskan kuningas Filip Augustus hyökkäsi Plantagenêt-imperiumia vastaan, jota tuolloin johti Juhana Maaton. Filip II miehitti Normandian herttuakunnan, ja Guillaume des Roches valloitti Anjoun, Tourainen ja Mainen.


title: Maine (Ranska)

text: Mainen kreivikunta tulisi osaksi Ranskan kuninkaan Ludvig VIII Paksun nuoremman pojan Kaarlen apanage-läänitystä., joka puolestaan siirtyi hänen pojantyttärelleen ja tämän miehelle Valois’n kreiville Kaarlelle, jonka poika Filip VI yhdisti alueen, tultuaan kuninkaaksi, kuninkaan omiin läänityksiin. Tämän jälkeen Mainen kreivikunta siirtyi Kaarle VI:n pojan Juhana Hyvän nuoremmalle Louis d’Anjoulle, ja tällöinkin kyseessä oli apanage-läänitys.


title: Maine (Ranska)

text: Verneuilin taistelun jälkeen vuonna 1424 englantilaiset valtasivat Mainen kreivikunnan, ja Jean of Lancaster otti itselleen kreivin tittelin. Englantilaiset luopuivat alueesta vasta vuonna 1448, vähän ennen satavuotisen sodan päättymistä.


title: Maine (Ranska)

text: Vuonna 1481 Mainen ja Provencen kreivi Kaarle V määräsi testamentissaan kuolemansa jälkeen maittensa siirtyvän Ranskan kuninkaalle Ludvig XI:lle. Tämä oli viimeinen apanage-läänitys, joka palautui takaisin Ranskan kruunulle.


title: Maine (Ranska)

text: Pariisin parlamentin presidentti tuli henkilökohtaisesti Le Mansiin vuonna 1508 ja luki sinne kokoontuneille kolmelle säädylle alueellisten erioikeuksien päättymistä koskevan julistuksen.


title: Eteenipropeenikumi

text: Eteenipropeenikumi (EPR) on eteenistä ja propeenista Zeigler-Natta-katalyyteilla valmistettu polymeeri. Eteenipropeenikumit voidaan jakaa kahteen ryhmään, "eteenipropeenikumeihin" ja "eteenipropeenidieenikumeihin". Eteenipropeenikumit ovat eteenin ja propeenin kopolymeereja, eteenipropeenidieenikumit taas eteenin, propeenin ja jonkin dieenin polymeereja.


title: Eteenipropeenikumi

text: Eteenipropeenikumi muistuttaa raakakumia ja sitä käytetään paljon autonrenkaissa, säiliöiden pinnotteissa, kuljetinhihnoissa sekä esimerkiksi jalkineissa. Eteenipropeenikumit kestävät erittäin hyvin happea, otsonia ja UV-valoa, niillä on hyvä lämmön- ja pakkaskestävyys sekä mainiot sähköiset ominaisuudet. Toisaalta ne kestävät huonosti öljyä ja hiilivetyjä ja tarttuvat huonosti.


title: Poly-1-buteeni

text: Poly-1-buteeni (PB) valmistetaan polymeroimalla 1-buteenia liuoksessa Ziegler–Natta-katalyyteillä. Poly-1-buteenin kulutuskestävyys on erinomainen. Hiekkalietteellä tehdyssä putkien kulutuskokeissa polybuteenin kuluminen oli mitätöntä verrattuna UHMW-polyeteeniin tai teräkseen.


title: Fibronektiini

text: Fibronektiini on soluväliaineessa oleva glykoproteiini tai tarkemmin ryhmä eri solujen tuottamia glykoproteiineja. Ne ovat luonteeltaan multiadhesiivisia eli niillä on kyky tarttua muihin soluväliaineen komponentteihin ja solukalvon reseptoreihin. Solut voivat tarttua fibronektiinin välityksellä soluväliaineeseen.


title: Fibronektiini

text: Suomalaiset tutkijat Erkki Ruoslahti ja Antti Vaheri löysivät fibronektiinin 1970-luvulla. Löytö tehtiin vahingossa tutkijoiden etsiessä syöpäsolujen pinnalta "syöpäantigeeniä". Samoihin aikoihin myös tutkijat Richard Hynes ja Carl G. Gahmberg löysivät tahoillaan saman yhdisteen. Ruoslahti ja Hynes selvittivät, miten fibronektiini tarttuu solujen pintaan, ja Ruoslahti selvitti fibronektiinin keskeiset kolme aminohappoa. Vaheri nimesi proteiinin fibronektiiniksi vuonna 1976 ( = säie, "nectere" = sitoa). Tämän jälkeen fibronektiiniä on tutkittu paljon.


title: Fibronektiini

text:
Fibronektiini on dimeeri, joka muodostuu kahdesta kysteiinitähteiden välisillä rikkisidoksilla toisiinsa liittyneestä proteiinialayksiköstä. Fibronektiinin kyky tarttua molekyyleihin johtuu siitä, että fibronektiinin aminohappoketju muodostaa proteiiniin toiminnallisesti riippumattomia kohtia eli domeeneja. Ne koostuvat itsenäisesti laskostuvista osista eli moduuleista, joita on kolmea eri tyyppiä: tyyppi I (yhteensä 12), tyyppi II (yhteensä 2), tyyppi III (yhteensä 15).
Fibronektiinigeenejä on vain yksi, joten se erottuu tässä mielessä muista soluväliaineen rakenneproteiineista. Kuitenkin fibronektiiniproteiineja on erilaisia, mikä selittyy niiden synteesin aikana tapahtuvasta erilaisesta lähetti-RNA -molekyylin silmukoinnista. Tämän vaihtelevan silmukoinnin avulla määräytyy, miten erilaiset solutyypit pystyvät eri fibronektiineihin kiinnittymään.
Solureseptorit voivat tarttua fibronektiiniin useisiin kohtiin, joista tärkein on kolmen aminohapon (arginiini, glysiini ja asparagiinihappo) muodostama jakso, jota kutsutaan RGD:ksi. Se on fibronektiinin toiminnan ohella keskeinen myös useiden muiden proteiinien rakenteessa. Esimerkiksi verihiutaleet tarttuvat fibriinissä olevaan RGD-jaksoon.


title: Fibronektiini

text:
Solujen välitilassa fibronektiini toimii solunpintafibronektiininä kiinnitäen soluja toisiinsa tai tyvikalvoonsa. Se on tärkeä alkiokehityksen aikana morfogeneettisissä liikkeissä, solujen liikkumisen säätelyssä ja kudosvaurioiden korjausprosesseissa. Sillä on kyky tarttua useisiin yhdisteisiin: integriinityyppisiin fibronektiinireseptoreihin, kollageeniin, proteoglykaaneihin, glykoproteiineihin ja toisiin fibronektiineihin. Solut pystyvät liikkumaan fibronektiinimolekyylien peittämää pintaa pitkin, mikä on tärkeää alkion ja sikiön kehityksessä solujen ja kudosten erilaistuessa ja muodostuessa (morfogeneettiset liikkeet).
Vereen liuenneena fibronektiini toimii fagosyyttien opsonina (merkitsee vieraat aineet fagosyyttejä houkutteleviksi) ja edistää verihiutaleiden tarttumista toisiinsa.


title: Lämpökynttilä

text: Lämpökynttilä on parafiinikynttilä pienessä pyöreässä alumiiniastiassa. Kynttilän sydän on yleensä irtonainen. Tuikkukynttilän parafiini muuttuu kokonaan nestemäiseksi, kun kynttilä on palanut jonkin aikaa. Lämpökynttilää ei saa polttaa liian suljetussa paikassa parafiinin leimahtamisvaaran takia. Lämpökynttilöitä myydään yleensä usean kymmenen kynttilän pakkauksissa.


title: Lämpökynttilä

text: Lämpökynttilöistä puhutaan usein nimellä tuikku. Tuikku on Havin rekisteröimä tavaramerkki.


title: Lämpökynttilä

text:
Lämpökynttilöitä käytetään pääasiassa pienissä lyhdyissä sekä pöytäkoristeina. Lämpökynttilän valaisutehoa ja näyttävyyttä voi parantaa siten, että vaihtaa alumiinisen kuoren käyttötarkoitukseen sopivaan lasiseen kuoreen, jolloin liekki näkyy paremmin.
Kynttilöiden paloajat vaihtelevat, mutta ovat yleensä nelisen tuntia. Tarjolla on myös hieman tavallista kokoa isompia noin kuusi tuntia palavia lämpökynttilöitä.


title: Lämpökynttilä

text: Lämpökynttilöiden turvallisen käytön perusperiaatteet ja samalla Kuluttajaviraston myyntipakkauksiin edellyttämät merkinnät ovat seuraavat:


title: Lämpökynttilä

text: Paristokäyttöisessä lämpökynttilän näköisessä sähkökynttilässä valon tuottaa ledi. Se on paloturvallinen vaihtoehto esimerkiksi kynttilälyhtyihin.


title: Kaikki kunnossa (albumi)

text: Kaikki kunnossa on Goonin ensimmäinen pitkäsoitto, joka julkaistiin vuonna 2007.


title: Hippulat vinkumaan

text: Hippulat vinkumaan on lastenmusiikkiyhtye Fröbelin Palikoiden neljäs albumi. Se julkaistiin vuonna 1996.


title: Miklós Mészöly

text: Miklós Mészöly (19. tammikuuta 1921 Szekszárd – 22. heinäkuuta 2001 Budapest) on unkarilainen modernistinen kirjailija, jonka tuotanto on kokeellista, pohtivaa ja älyllistä. Mészölyn teoksia on käännetty monille kielille. Suomeksi ovat ilmestyneet novelleja kokoelmassa "Maailma uutena: valikoima unkarilaisia novelleja 1929–1970" (WSOY, 1973), romaanit "Saulus" (Kirjayhtymä, 1974) ja "Urheilijan kuolema" (Taifuuni, 1999) sekä novellikokoelma "Repeämiä kartassa" (Kampus Kustannus, 2007).


title: Zupadibum

text: Zupadibum on lastenmusiikkiyhtye Fröbelin Palikoiden viides albumi. Se julkaistiin vuonna 1998.


title: Saa tonttuilla!

text: Saa tonttuilla! on lastenmusiikkiyhtye Fröbelin Palikoiden kuudes albumi. Se julkaistiin lokakuussa vuonna 2000. Levy sisältää sekä yhtyeen omia että perinteisiä joululauluja.


title: Parhaat palat

text: Parhaat palat on lastenmusiikkiyhtye Fröbelin Palikoiden kokoelmalevy, ja kaikkiaan 7. albumi. Se julkaistiin yhtyeen 15-vuotisjuhlan kunniaksi marraskuussa vuonna 2002. Levy sisältää lauluja yhtyeen levyiltä ja videoilta, videoilla julkaistuja bonus-kappaleita ja uusia sovituksia sekä kaksi ennen julkaisematonta laulua.


title: Pii-paa

text: Pii-paa on lastenmusiikkiyhtye Fröbelin Palikoiden 8. albumi. Se julkaistiin vuonna 2004.


title: Abel P. Upshur

text: Abel Parker Upshur (17. kesäkuuta 1790 Northamptonin piirikunta, Virginia – 28. helmikuuta 1844 Potomac) oli amerikkalainen lakimies ja poliitikko. Hän toimi aktiivisesti Virginian osavaltiopolitiikassa ja myöhemmin laivastoministerinä (1841–43) ja ulkoministerinä (1843–44) John Tylerin hallinnossa.


title: Abel P. Upshur

text: Upshur menehtyi 28. helmikuuta 1844 USS Princeton -höyrylaivalla sattuneessa onnettomuudessa. Upshur oli laivalla yhdessä presidentti Tylerin ja monen muun tuon ajan merkkihenkilön kanssa, kun yksi laivan tykeistä räjähti surmaten viisi laivalla ollutta henkilöä. Upshurin lisäksi surmansa saaneiden joukossa oli laivastoministeri Thomas Gilmer.


title: Cherie Currie

text: Cherie Currie (s. 30. marraskuuta 1959, Los Angeles, Kalifornia, Yhdysvallat) on yhdysvaltalainen laulaja ja näyttelijä. Hän nousi 1970-luvulla maineeseen The Runaways -tyttöbändin laulajana. The Runawaysin hittejä oli mm. 'Cherry Bomb' .Rockmusiikkilehti "Bomb!" kuvaili The Runawaysin nuorta laulajaa Currieta rajun rocklaulajan ja esiintyjän "Iggy Popin ja Brigitte Bardotin kadonneeksi lapseksi".


title: Cherie Currie

text: Currie toimi The Runawaysissa vuosina 1975–1977.


title: Cherie Currie

text: Julkaistuaan The Runawaysin kanssa kolme albumia häneltä ilmestyi kaksi muuta albumia: "Beauty's Only Skin Deep" (Polygram) ja "Messin' With The Boys" (Capitol, kaksossisar Marien kanssa). Heidän levyttämänsä kappale "Since You Been Gone" oli jonkintasoinen menestys ja mukana USA:n 100 parhaimman listalla.


title: Cherie Currie

text: Elokuvia joissa Currie on esiintynyt, ovat muun muassa "Tyttölaakso" (1979) ja "Kahlittu kauhu" (1983). Hän oli 1990-luvulla naimisissa Robert Haysin kanssa. Nykyään Currie työskentelee moottorisahataiteilijana.


title: Cherie Currie

text: Vuonna 2010 ilmestyneessä elokuvassa The Runaways Cherietä näyttelee Dakota Fanning. Elokuva perustuu Currien omaelämäkerralliseen kirjaan "Neon Angel: A Memoir of a Runaway" (tarkoittaa suomeksi: "Neonenkeli: Runawayn muistelmat"), jossa hän kertoo esim. huume-ongelmastaan ja raskaasta kiertue-elämästä.


title: Adrian Lyne

text: Adrian Lyne (s. 4. maaliskuuta 1941) on brittiläinen elokuvaohjaaja. Hän oli vuonna 1988 ehdolla Oscar-palkinnon saajaksi elokuvastaan "Vaarallinen suhde" (1987).


title: Alesja Turava

text: Alesja Turava (, s. 6. joulukuuta 1979) on valkovenäläinen kestävyysjuoksija, joka on menestynyt parhaiten 3 000 metrin estejuoksussa.


title: Alesja Turava

text: Turava on estejuoksun entinen maailmanennätyksen haltija. Hänen ennätyksensä on 28. heinäkuuta 2002 Gdańskissa juostu 9.16,51, joka on myös Valko-Venäjän ennätys. Hän paransi urallaan maailmanennätystä kaksi kertaa.


title: Alesja Turava

text: Turava voitti vuoden 2006 estejuoksun Euroopan-mestaruuden ja 1 500 metrin juoksussa sisäratojen EM-pronssia vuonna 2002.


title: Alesja Turava

text: Alesja Turavan sisar Ryta Turava on tunnettu kilpakävelijä.


title: Roland Joffé

text: Roland Joffé (s. 17. marraskuuta 1945 Lontoo) on englantilais-ranskalainen elokuvaohjaaja, jonka töitä ovat "Kuoleman kentät" (1984), "Linnake" (1986), "Salaisuuksien varjossa" (1989), "Ilon kaupunki" (1992), "Tulipunainen kirjain" (1995) ja "There Be Dragons" (2011).


title: Roland Joffé

text: Joffé oli 1980-luvulla kahteen otteeseen ehdolla Oscar-palkinnon saajaksi. Hän voitti Kultaisen palmun vuoden 1986 elokuvasta "Linnake".


title: Dietrich von Hildebrand

text: Dietrich von Hildebrand (12. lokakuuta 1889 Firenze – 26. tammikuuta 1977 New Rochelle, New York) oli saksalainen katolinen filosofi ja teologi, jota paavi Pius XII kutsui epävirallisesti ”1900-luvun kirkonopettajaksi”. Hän kirjoitti uskonnonfilosofiasta ja teologiasta, sekä kehitti edelleen Edmund Husserlin fenomenologiaa.


title: Val Guest

text: Valmont Maurice ”Val” Guest (11. joulukuuta 1911 – 10. toukokuuta 2006) oli brittiläinen elokuvaohjaaja ja -käsikirjoittaja. Hän käsikirjoitti kaikkiaan yli 70 elokuvaa ja ohjasi yli 50. Guest tuli tunnetuksi varsinkin Hammer Film Productionsille 1950-luvulla tekemistään tieteiselokuvista. Hän teki työtä myös televisioon ja jatkoi uraansa 1980-luvulle saakka.


title: Val Guest

text: Vuonna 1962 Guest sai yhdessä Wolf Mankowitzin kanssa Bafta-palkinnon käsikirjoituksestaan elokuvaan "Maailmanloppu" ("The Day the Earth Caught Fire"). Palkintoa edelsi kaksi aiempaa ehdokkuutta vuosilta 1960 ja 1961.


title: Val Guest

text: Vuodesta 1955 lähtien hän oli naimisissa näyttelijä Yolande Donlanin kanssa. Guest vietti vanhuuden päiviään Kaliforniassa, jossa hän menehtyi eturauhassyöpään 94 vuoden ikäisenä.


title: Bullitt

text: Bullitt on vuonna 1968 ensi-iltansa saanut Peter Yatesin ohjaama toiminnallinen rikoselokuva, jonka pääosassa on Steve McQueen. Frank P. Keller sai elokuvan leikkauksesta Oscar-palkinnon.


title: Bullitt

text: Elokuva kertoo kovaotteisesta poliisista Frank Bullittista, jonka tapoihin kuuluu tehdä kaikki päinvastoin kuin esimies sanoo. Frank saa kollegoineen tehtäväksi suojella erästä avaintodistajaa, vain yhden viikonlopun ajan. Todistajaa pidetään eräässä hotellihuoneessa, joka on koko ajan poliisien tarkkailussa. Mutta poliisit kuitenkin onnistutaan yllättämään ja todistaja loukkaantuu ja myöhemmin menehtyy sekä yksi poliiseista loukkaantuu, mutta jää henkiin. Tästä vaivaantuneena alkaa Frank tutkia asiaa tarkasti kollegansa Delgettin kanssa, saadakseen iskun tekijät kiinni.


title: Bullitt

text: "Bullitt" valittiin vuonna 2007 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Bullittin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Bullitt

text: Elokuvakirjoittaja Kati Sinisalo on todennut: ”Säveltäjä Lalo Schifrin sai kaahausjaksot San Franciscon kaduilla kuulostamaan ja näyttämään rytmikkäältä tanssilta.”


title: Arpad Elo

text: Arpad Emrick Elo (; 25. elokuuta 1903 – 5. marraskuuta 1992) oli Unkarissa syntynyt, vuonna 1913 Yhdysvaltoihin muuttanut tieteilijä. Hän toimi fysiikan professorina Marquetten yliopistossa Milwaukeessa, Wisconsinissa.


title: Arpad Elo

text: Elo harrasti shakkia ja voitti kahdeksan kertaa Wisconsinin-mestaruuden. Hän kehitti itsensä mukaan nimetyn Elo-lukujärjestelmän, josta hänet muistetaan parhaiten.


title: Gerardo Barbero

text: Gerardo Barbero (21. elokuuta 1961 – 4. maaliskuuta 2001) oli argentiinalainen shakin suurmestari. Hän oli argentiinanmestari vuonna 1984 ja pelasi kuusissa shakkiolympialaisissa vuosina 1978–1994. Hän asui vuodesta 1986 Budapestissa, Unkarissa, jossa hän menehtyi silmäsyöpään 39-vuotiaana.


title: Michael Sapieha

text: Michael Julian Claude Sapieha, myös "Mikush Sapieha" (6. lokakuuta 1966 Teheran, Iran) on brittiläinen iranilaissyntyinen näyttelijä.


title: Michael Sapieha

text: Sapieha on esiintynyt kanadalaisissa televisiosarjoissa sekä englannin että ranskan kielillä. Suomessa hänen tähdittämistään sarjoista on nähty 11-osainen minisarja Kartanon tytär vuonna 1998 "(Marguerite Volant, Kanada 1996)". Kapteeni James Chasen rooli toi hänelle seuraavana vuonna tunnustuksen Kanadan historiallisten draamasarjojen parhaasta miespääroolista.


title: Johannes Mario Simmel

text: Johannes Mario Simmel (7. huhtikuuta 1924 Wien Itävalta – 1. tammikuuta 2009 Zug, Sveitsi) oli itävaltalainen kirjailija. Hän oli vuosikymmenten ajan erittäin tuottelias, ja hänen tunnetuimpien teostensa joukkoon lukeutuu "Ei aina kaviaaria" ("Es muss nicht immer Kaviar sein") (1960). Monen kirjan pohjalta on tehty myös elokuva, ja lisäksi hän on kirjoittanut elokuvakäsikirjoituksia.


title: Johannes Mario Simmel

text: Simmelin isä oli kemisti, äiti oli työssä filmiyhtiössä. Molemmat olivat kotoisin Hampurista. Simmel vietti lapsuutensa Wienissä ja Lontoossa. Hän kouluttautui 1943 kemistiksi ja toimi sota-aikana tutkijana. Toisen maailmansodan jälkeen hän toimi amerikkalaisten sotaviranomaisten tulkkina ja toimittajana, vuodesta 1950 saksalaisen Quick-lehden palveluksessa Euroopassa ja Amerikassa. Hän kirjoitti runsaat 30 romaania ja muutamia näytelmiä. Esikoisteos "Begegnung im Nebel" ilmestyi 1947. Vakoiluromaani "Ei aina kaviaaria" oli hänen läpimurtoteoksensa. Häntä on pidetty moralistina. Teoksissaan hän käsitteli ajankohtaisaiheita, kuten asekauppaa, geenitekniikkaa ja ympäristöongelmia.


title: Johannes Mario Simmel

text: Pitkään Simmeliä pidettiin pelkästään viihdekirjailijana, mikä saksalaisella kielialueella merkitsi kriitikkojen hyljeksintää, vaikka hän olikin yleisön suosikki. Die Zeit -lehti nosti kuitenkin 1980-luvulla hänet pois puhtaan viihteen lokerosta. Joidenkin romaanien sanotaan pohjautuvan todellisuuteen, olevan ehkä jopa omaelämäkerrallisia.


title: Johannes Mario Simmel

text: Simmelin teosten pohjalta on tehty elokuvia, muun muassa "Villit viisikymppiset" ("Die Wilden Fünfziger", 1983), "Vakoilijoitten vakoilija iskee" ("Diesmal muß es Kaviar sein", 1961), "Vakoilijoitten vakoilija" ("Es muß nicht immer Kaviar sein", 1961), "Miestä väkevämpää" ("Mit Himbeergeist geht alles besser", 1960).


title: Johannes Mario Simmel

text: Simmelille myönnettiin Hermann Kesten -mitali vuonna 1993 ja Itävallan liittovaltion ansiomitali "Bundesverdienstkreuz" vuonna 2005.


title: Ingeborg Bachmann

text: Ingeborg Bachmann (25. kesäkuuta 1926 – 17. lokakuuta 1973) oli itävaltalainen runoilija ja kirjailija. Hänestä tuli filosofian tohtori Wienin yliopistosta 1949. Hän muutti vuonna 1953 Roomaan, jossa hän kuoli 47-vuotiaana kotinsa tulipalossa saamiinsa vammoihin.


title: Ingeborg Bachmann

text: Bachmannin ja Paul Celanin 2009 julkaistu kirjeenvaihto "Herzzeit" on herättänyt huomiota, sillä se on paljastanut heidän suhteensa paljon tiiviimmäksi kuin aiemmin oli tiedetty. kriitikkojen silmätikkuina olleet molemmat kirjailijat ovat vasta kuolemansa jälkeen saaneet arvostusta, ja heitä pidetään kirjallisen modernismin tienviitoittajina.


title: Ingeborg Bachmann

text: Bachmann sai Georg Büchnerin palkinnon (1964) ja Itävallan suuren kirjallisuuspalkinnon (1968). Hänet on haudattu Klagenfurtiin Zentralfriedhof Annabichliin.


title: Ingeborg Bachmann

text: Bachmannin mukaan on nimetty kirjallisuuden Ingeborg Bachmann -palkinto. Vuonna 1977 perustettu palkinto myönnetään vuosittain Bachmannin synnyinkaupungissa Klagenfurtissa.


title: Leikkurihai

text: Leikkurihai eli brasilianvalohai ("Isistius brasiliensis") on pieni, noin puolimetrinen ruskeaihoinen ja suurisilmäinen valohaiden heimon kala, jolla on vatsapuolellaan runsaasti valo-elimiä. Niistä oletetaan olevan hyötyä saaliseläinten houkuttelussa. Lajia tavataan maailmanlaajuisesti trooppisilla ja subtrooppisilla merialueilla.


title: Leikkurihai

text: Muiden haiden tavoin leikkurihai on lihansyöjä, mutta se ei itse tapa saalistaan vaan loisii isompia eläimiä. Sillä on vahvat leuat ja kokoonsa nähden isot hampaat, joilla se pureutuu kiinni esimerkiksi hylkeeseen tai valaaseen. Se muodostaa huulillaan imukupin ja pyörähtää irrottaakseen palan lihaa. Tällä tavoin sen tiedetään purreen irti jopa sukellusveneen kumiosia. Puremajälki on pyöreä ja rosoreunainen, mistä juontuu lajin englanninkielinen nimi "cookiecutter shark". Leikkurihai ei ole ihmiselle vaarallinen.


title: Oscar-gaala 2005

text: Oscar-gaala 2005 oli 77. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2004 parhaille elokuville. Gaala pidettiin 27. helmikuuta 2005 Kodak-teatterissa Hollywoodissa. Palkintotilaisuuden juontajana toimi koomikko-näyttelijä Chris Rock.


title: Oscar-gaala 2005

text: Palkintojen ehdokkaat julkaistiin 25. tammikuuta 2005. Eniten ehdokkuuksia keräsi Martin Scorsesen elokuva "Lentäjä", joka oli ehdolla yhdessätoissa eri kategoriassa. Sekä Marc Forsterin elokuvalla "Finding Neverland – tarinan lähteillä" että Clint Eastwoodin "Million Dollar Babyllä" oli seitsemän ehdokkuutta.


title: Julius Shulman

text: Julius Shulman (10. lokakuuta 1910 – 15. heinäkuuta 2009) oli yhdysvaltalainen valokuvaaja.


title: Julius Shulman

text: Shulman syntyi New Yorkissa venäjänjuutalaisten maahanmuuttajavanhempien neljästä lapsesta kolmanneksi. Hän muutti vuonna 1912 maatilalle Connecticutiin ja vuonna 1920 Los Angelesiin.


title: Julius Shulman

text: Shulman valmistui Roosevelt High Schoolista vuonna 1928 ja jatkoi opintojaan Kalifornian yliopistolla. Hän sai ensimmäisen puolisonsa Emman (k. 1973) kanssa ainoan lapsensa Judyn vuonna 1945. Kolme vuotta Emman kuoleman jälkeen Shulman avioitui uudelleen. Hänen toinen puolisonsa Olga kuoli vuonna 1999 .


title: Julius Shulman

text: Shulman lukeutuu sukupolvensa merkittävimpiin arkkitehtuurivalokuvaajiin. Hänen työstään on julkaistu varsinkin 1990–2000-lukujen vaihteessa lukuisia kirjoja, kuten omaelämäkerrallinen "Architecture and its Photography" (1998).


title: Kartanon tytär

text: Kartanon tytär () on vuonna 1996 valmistunut kanadalainen historiallinen draamasarja. 11-osaisen romanttisen sarjan ovat käsikirjoittaneet Jacques Jacob ja Monique H. Messier. Sen on ohjannut "Charles Binamé". Suomessa sarja on nähty TV1:ssä vuosina 1997 ja 1998.


title: Kartanon tytär

text: Kun Pariisin rauhasopimus allekirjoitettiin 1763, siirtyivät Uuden Ranskan siirtolaiset osaksi Brittiläistä imperiumia. Vallan vaihtuessa ja naiivin maailmankuvansa murentuessa nuori Marguerite Volant (Catherine Sénart) joutuu taistelemaan niin kotinsa, juurtensa kuin kunniansakin puolesta.


title: Kartanon tytär

text:
Englantilainen kapteeni James Elliot Chase (Michael Sapieha) asettuu joukkoineen alueelle. Kohtaaminen Margueriten kanssa on rakkautta ensi silmäyksellä, mutta ennen kuin kumpikaan saa selvitettyä todellisia tunteitaan, ehtii tapahtua paljon.
Osa 1


title: Kartanon tytär

text: "Toukokuu 1763"


title: Kartanon tytär

text: Kevät on ladattu täyteen tunteita ja 18-vuotias Marguerite Volant unelmoi vapaudesta ja rakkaudesta. Haaveita tukee hänen isänsä kauan odotettu paluu. Saapuessaan Claude Volant vahvistaa sen, mitä kaikki ovat osanneet jo pelätä: Ranskan kuningas on luopunut siirtomaasta. Kanadalaisten uusi hallitsija on englannin kuningas.


title: Kartanon tytär

text: Marguerite haluaisi lähteä Pariisiin vanhemman sisarensa Eleonoren, tämän aviomiene Vincentin ja heidän tyttärensä Mariannen kanssa. Claude tukee ajatusta, mutta vaimonsa Isabeau protestoi voimakkaasti.


title: Kartanon tytär

text: Kesällä kaikki näyttää lupaavalta: palvelija Jeanne on rakastunut Blaiseen. Renaud on tyytyväinen vanhan ystävänsä Clauden paluuseen ja Volantin ainoa poika Lambert on löytänyt kutsumuksensa runoilijana.


title: Kartanon tytär

text: Osa 2


title: Kartanon tytär

text: "Syyskuu 1763"


title: Kartanon tytär

text: Suru valtaa kartanon. Vaimonsa kuoleman johdosta Claude on vaipunut masennukseen. Margueritesta on tullut perheen pää.


title: Kartanon tytär

text: Leski ja herrasmies Antoine de Courval pyytää Claudelta Margueriten kättä. Claude suostuu, mutta vaimonsa muistoa kunnioittaen vain sillä ehdolla, että de Courval saa Margueriten suostumuksen.


title: Kartanon tytär

text: Viidennellä kuukaudella raskaana oleva Eleonore on huolissaan miehestään Vincentistä, joka ei ole vieläkään palannut Quebecistä.


title: Kartanon tytär

text:
Myöhään illalla koko talo herää Jeannen itkuun; "Englantilaiset ovat saapuneet!"
Joukko englantilaisia sotilaita kapteeni James Chasen johdolla saapuu kartanon maille mukanaan rosvojoukon haavoittama Blaise ja murhattu Vincent.


title: Kartanon tytär

text: Osa 3


title: Kartanon tytär

text: "Lokakuu 1763"


title: Kartanon tytär

text: Marguerite osallistuu elämänsä ensimmäisiin tanssiaisiin veljensä Lambertin saattelemana. Renaud on jo paikalla – itse asiassa hänet tunnetaan salongin omistajan, Eugenie Beaubassinin rakastajana.


title: Kartanon tytär

text: Vieraiden joukossa on myös kapteeni Chase, joka pyytää Margueritea tanssiin. Ensin Marguerite kieltäytyy, mutta muuttaakin mielensä saadakseen Antoine de Courvalin mustasukkaiseksi. Ilta päättyy katastrofaalisesti. Marguerite kuulee vahingossa Eugenien ja Antoinen välisen keskustelun, jossa Antoine kerskuu ettei Marguerite merkitse hänelle mitään.


title: Kartanon tytär

text: Loukkaantuneena juopunut Marguerite heittäytyy kapteeni Chasen seuraan ja pyytää tätä viemään hänet takaisin kartanoon.


title: Kartanon tytär

text: Osa 4


title: Kartanon tytär

text: Marguerite tarkkailee sotilaita, jotka rakentavat koroketta kuninkaallista julistusta varten. Kapteeni Chase kiinnittää huomionsa tyttöön ja heidän katseensa kohtaavat.


title: Kartanon tytär

text: Julistuspäivänä Claude Volant pukee päällensä Ranskan armeijan univormun. Kapteeni Chasen lukema julistus herättää tyytymättömyyttä ja aiheuttaa mellakan. Tilanne rauhoittuu vasta, kun Claude Volant ampuu ilmaan.


title: Kartanon tytär

text: Katkerana ja lyötynä Claude Volant poistuu paikalta. Hän vetäytyy yksin toimistoonsa ja hetken kuluttua kuuluu laukaus.


title: Kartanon tytär

text: Järkyttynyt Marguerite poistuu talosta kohti sotilaita. Hänellä on mukanaan pistooli, jonka hän tähtää suoraan kohti kapteenin kasvoja ja laukaisee. Marguerite pidätetään välittömästi syytettynä kuninkaan virkamiehen murhayrityksestä.


title: Kartanon tytär

text: Osa 5


title: Kartanon tytär

text: "Marraskuu 1763"


title: Kartanon tytär

text: Eugenie Beaubassinin neuvosta Lambert painostaa Antoine de Courvalia naimaan Margueriten siinä toivossa, että hänet voitaisiin armahtaa. De Courval vetoaa kapteeni Chaseen. Chase pyytää paikalle Margueriten, jotta tämä kuulisi de Courvalin ehdotuksen. Antoine yrittää olla vakuuttava, mutta turhaan. Marguerite kieltäytyy.


title: Kartanon tytär

text: Kingsford palaa Quebecistä mukanaan päätös, joka määrää Margueriten siirrettäväksi Quebeciläiseen vankilaan odottamaan tuomiotaan.


title: Kartanon tytär

text: Illalla kartanon väki auttaa Margueritea pakenemaan. Kapteeni Chase näkee paon, mutta vaikenee. Marguerite ja Lambert pakenevat Quebeciin kapinallisia johtavan Laval Chevignyn luo.


title: Kartanon tytär

text: Osa 6


title: Kartanon tytär

text: Laval ja Charest lähtevät sovitusti viemään Margueriteä ja Lambertia New Yorkiin. Eleonore synnyttää pojan, joka saa nimekseen Claude Vincent. Kuvernööri Murray tarvitsee diplomaattista apua ja kutsuu serkkunsa kapteeni Chasen luokseen Quebeciin.


title: Kartanon tytär

text: Erämaassa liikkuminen on raskasta Margueritelle ja Lambertille. Laval vaatii joukkojaan etenemään nopesti, koska joet ovat jäätymässä. Etäinen ja kylmä Laval kiehtoo Margueritea.


title: Kartanon tytär

text: Quebecissä kapteeni Chasen ensimmäinen tehtävä on koota yhteen ranskalaiset, jotka haluavat oman oikeuslaitoksensa. Samassa yhteydessä hän kuulee, että Marguerite on tuomittu kuolemaan.


title: Kartanon tytär

text: Osa 7


title: Kartanon tytär

text: Laval vie ryhmänsä kauppa-asemalle. Antoine de Courval menee naimisiin Eleonoren kanssa.


title: Kartanon tytär

text: Osa 8


title: Kartanon tytär

text: Maguerite päättää lähteä takaisin Quebeciin metsästäjien mukana.


title: Kartanon tytär

text: Osa 9


title: Kartanon tytär

text: "Toukokuu 1764"


title: Kartanon tytär

text: Quebecissa asianajaja Salzas tekee De Courvalille houkuttelevan ostotarjouksen Volantien kartanosta. Antoinen tarvitsee vain puhua Eleonore ympäri, jotta kartano voidaan myydä. Etsimisen jälkeen Marguerite löytää Laval Chevignyn, mutta perillä häntä odottaa erittäin ikävä yllätys. Marguerite päättää palata kartanoon ja kertoo Jeannelle olevansa raskaana.


title: Kartanon tytär

text: Osa 10


title: Kartanon tytär

text: Kapteeni Chase saa kuulla, että Marguerite on saatu kiinni ja odottaa tuomiotaan vankilassa. Chase haluaa pelastaa Margueriten kuolemalta. Eleonorelle paljastuu, että Eugenien syytökset de Courvalia kohtaan ovatkin totta.


title: Kartanon tytär

text: Osa 11


title: Kartanon tytär

text: Marguerite synnyttää tytön. Blaise palaa kartanoon ja Renaud joutuu vakavaan onnettomuuteen. Onnettomuuden myötä Margueritelle selviää, että Renaud onkin hänen oikea isänsä. Laval Chevigny ilmoittaa Margueritelle vaimonsa kuolleen.


title: Kartanon tytär

text:
Marguerite on 18-vuotias vahvatahtoinen nuori nainen. Hän haluaa olla vapaa ja itsenäinen, eikä tarvitse ketään. Marguerite on valmis tekemän kaikkensa pitääkseen yllä perheensä, ystäviensä ja isänmaansa kunniaa – jopa om nhenkensä uhalla.
Englantilaissyntyinen kapteeni Chase on 30-vuotias. Hän on saanut nuorempana sotilaallisen koulutuksen Pariisissa ja on Kanadan kuvernööri Murrayn serkku. Britannian armeija on lähettänyt hänet alueelle jotta kanadalaiset saataisiin sopeutettua uuteen järjestelmään. Kapteeni on ensimmäistä kertaa Kanadan maaperällä, mutta ranskankielen taitoisena ja hienotuneisen luonteensa ansiosta hän tulee hyvin toimeen ranskan-kanadalaisten kanssa.
Chevigny on syntynyt taistelemaan, hän on Uuden Ranskan puolustaja henkeen ja vereen. Hän vihaa englantilaisia, hän haluaa kostaa henkilökohtaisesti sen, että vihollinen on murhasi hänen lapsensa raa'alla tavalla. Margueritelle Chevigny on ennen kaikkea roolimalli ja inspiraation lähde.
Sarjan alkaessa Claude Volant on rikkinäinen mies. Ranskassa syntyneenä hän ei voi ymmärtää, että pitkän taistelun jälkeen Ranskan hallitsija päättää luovuttaa Uuden Ranskan englantilaisille.
Éléonore on Margueriten isosisko ja täydellinen vastakohta. Hän on varovainen ja konservatiivinen, antaa kohtalon ohjata elämäänsä. Eleonore on usein tapahtumien uhri. Aviomiestensä kanssa hänellä ei juurikaan ole ollut onnea, mutta hänen lapsensa ovat hänelle kaikki kaikessa.


title: Abraham Sutzkever

text: Abraham Sutzkever (; 15. heinäkuuta 1913 – 19. tammikuuta 2010) oli juutalainen runoilija. Hän vietti nuoruusvuotensa Euroopassa ja joutui toisessa maailmansodassa Vilnan ghettoon.


title: Abraham Sutzkever

text: Sutzkever syntyi Smorgonissa eli Smarhonissa, silloisen Puolan kaupungissa, joka nykyisin kuuluu Valko-Venäjään.


title: Abraham Sutzkever

text: Sutzkever muutti vuonna 1947 Tel Aviviin, Israeliin, jossa hän asui siitä lähtien. Hän oli tunnetuimpia jiddišiksi kirjoittaneita runoilijoita.


title: Godfrey Rampling

text: Godfrey Lionel Rampling (14. toukokuuta 1909 – 20. kesäkuuta 2009) oli brittiläinen yleisurheilija. Hän menestyi parhaiten 4 × 400 metrin viestijuoksussa.


title: Godfrey Rampling

text: Rampling voitti 4 × 400 metrin viestissä hopeaa vuoden 1932 olympialaisissa Los Angelesissa ja kultaa vuoden 1936 olympialaisissa Berliinissä. Hän voitti kaksi kultaa Brittiläisen imperiumin kisoissa 1934. Hänen tyttärensä Charlotte Rampling on kuuluisa elokuvanäyttelijä.


title: Vsevolod II

text: Vsevolod II Olgovitš () (k. 1. elokuuta 1146) oli Tsernikovin ruhtinas sekä Kiovan Venäjän ruhtinas vuosina 1139–1146. Hän nousi valtaan Vjatšeslav I:n kuoltua vuonna 1139. Vsevolod II hallitsi Kiovaa kuolinvuoteensa 1146 saakka.


title: Igor II

text: Igor II Olgovitš (ven. Игорь II Олегович) (k. 19. syyskuuta 1147) oli Kiovan Venäjän ruhtinas lyhyen aikaa vuonna 1146. Hän nousi valtaan Vsevolod II:n kuoltua vuonna 1146. Igor II hallitsi Kiovaa lyhyen aikaa, kunnes menetti vallan Izjaslav II:lle. Igor II kuoli vuonna 1147.


title: Henri Sigfridsson

text: Henri Sigfridsson on vuonna 1974 syntynyt suomalainen pianisti, joka valittiin 2007 professoriksi Grazin musiikkiyliopistoon Itävaltaan. Hänen professuurinsa alkoi maaliskuussa 2008. Sigfridsson aloitti pianonsoiton 10-vuotiaana Turun konservatoriossa. Sieltä hän jatkoi Sibelius-Akatemian nuorisokoulutukseen ja siirtyi myöhemmin solistiselle osastolle professori Erik T. Tawaststjernan oppilaaksi. Lisäksi Sigfridsson on opiskellut 1995–1997 Weimarin musiikkikorkeakoulussa professori Lazar Bermanin ja 1995– Kölnin musiikkikorkeakouluissa Pavel Gililovin johdolla.


title: Henri Sigfridsson

text: Sigfridsson on menestynyt hyvin useissa pianokilpailuissa. Vuonna 1992 hän tuli jaetulle toiselle sijalle Maj Lind -pianokilpailussa ja samana vuonna hän sai toisen palkinnon Nyborgin pohjoismaisessa pianokilpailussa. Weimarissa pidetyn Franz Liszt -kilpailun hän voitti 1994, vuonna 1995 hän voitti pohjoismaisen solistibiennalen Reykjavíkissa ja vuonna 2000 toisen palkinnon Géza Anda -kilpailussa Zürichissä. Maaliskuussa 2004 hän sai toisen palkinnon Maria Callas Grand Prix -kilpailussa Ateenassa. Bonnin Beethoven-kilpailun Sigfridsson voitti vuonna 2005.


title: Henri Sigfridsson

text: Sigfridsson on asunut ja musisoinut pitkään Saksassa. Hän on esiintynyt Ruhrin pianofestivaalilla sekä Luzernin festivaalilla ja Ravinia-festivaalilla. Sigfridsson on soittanut useiden sinfoniaorkestereiden solistina. Orkestereiden joukossa ovat Zürichin Tonhalle-orkesteri, Pietarin filharmoninen orkesteri, MDR sinfoniaorkesteri, Camerata Academica Salzburg ja Stuttgartin kamariorkesteri. Suomalaisten orkesterien solistina Sigfridsson esiintyy säännöllisesti ja Kuhmon Kamarimusiikissa hän vieraili 2006 ja 2007.


title: Gardnar Mulloy

text: Gardnar Putnam Mulloy (22. marraskuuta 1913 – 14. marraskuuta 2016 Miami, Florida) oli yhdysvaltalainen tennispelaaja, joka tuli tunnetuksi varsinkin Bill Talbertin pelitoverina. Hänet kelpuutettiin vuonna 1972 Rhode Islandissa sijaitsevaan International Tennis Hall of Fameen. Mulloyn tiedetään pelanneen melko aktiivisesti lajiaan vielä yhdeksänkymppisenä.


title: Gardnar Mulloy

text: Mulloy voitti Yhdysvaltain avoimen mestaruuden nelinpelissä vuosina 1942, 1945, 1946 ja 1948. Kaksinpelissä hän selviytyi finaaliin vuonna 1952, mutta hävisi Frank Sedgmanille.


title: Izjaslav II

text: Izjaslav II Mstislavitš (ven. Изяслав II Мстиславич) (1097–1154) oli Kiovan Venäjän ruhtinas vuosina 1146–1154. Hän nousi valtaan syrjäytettyään Igor II:n vuonna 1146. Izjaslav hallitsi Kiovaa kuolemaansa saakka, vuoteen 1154.


title: Supaplex

text: Supaplex on Michael Stoppin ja Philip Jespersenin ohjelmoima ja Dream Factoryn vuonna 1991 julkaisema "Boulder Dash" -klooni. Se julkaistiin alun perin Atari ST:lle, Amigalle ja MS-DOS:lle. Pelissä on 111 tasoa.


title: Supaplex

text: Pelin idea on, että pelaaja on "Murphy", tietokoneen sisälle joutunut hahmo. Sen tehtävänä on poistaa bugeja koneelta keräämällä "infotroneja". Tasot koostuvat 60x24 ruudusta. Ne sisältävät pelihahmon ja infotronien lisäksi muun muassa kiviä ja vihollisia.


title: Dorothy Cheney

text: Dorothy ”Dodo” Bundy Cheney (1. syyskuuta 1916 Los Angeles, Kalifornia – 23. marraskuuta 2014 Escondido, Kalifornia) oli yhdysvaltalainen tennispelaaja. Hän voitti Australian mestaruusturnauksen kaksinpelin vuonna 1938.


title: Dorothy Cheney

text: Hän oli May Suttonin tytär ja pääsi itse International Tennis Hall of Fameen vuonna 2004. Hän jatkoi pelaamista yhdeksänkymppiseksi saakka, pelaten muun muassa vuonna 2011 yli 90-vuotiaiden naisten sarjassa Yhdysvaltojen mestaruuskilpailuissa.


title: Klimppisoppa

text: Klimppisoppa on 1800-luvun lopulta peräisin oleva eteläpohjalainen ja satakuntalainen perinneruoka. Klimppisoppa valmistetaan naudan luista, lavasta tai potkasta, vedestä, mausteista ja kasviksista. Aineksia keitetään noin kaksi tuntia, kunnes lihat ovat kypsiä, sen jälkeen liemi siivilöidään. Pinnalle muodostunut rasva poistetaan, lihat kuutioidaan ja lisätään keittoon. Lopuksi keittoon lisätään vehnätaikinasta pyöräytettyjä palleroita ("klimppejä") ja keitetään muutama minuutti, kunnes ne ovat kypsiä.


title: Klimppisoppa

text: Samantapainen ruoka on "klimppivelli". Siinä ei välttämättä ole lihaa, vaan se voi olla makeutettu esimerkiksi rusinoilla.


title: Klimppisoppa

text: Klimppisoppa tai -velli tunnetaan ympäri Suomen monella eri nimellä ja reseptillä. 1980-luvulla toteutetussa pitäjäruokaprojektissa se tai sen muunnelma nimettiin Anjalankosken, Askolan, Haapaveden, Honkajoen, Humppilan, Ilmajoen, Karijoen, Korppoon, Kortesjärven, Köyliön, Lapinjärven, Lapväärtin, Lavian, Liljendalin, Maalahden, Maksamaan, Myrskylän, Nokian, Oripään, Pattijoen, Perttelin, Pukkilan, Pyhtään, Pirttikylän, Rantasalmen, Ruotsinpyhtään, Ruukin, Teiskon, Teuvan, Tuuloksen, Urjalan, Vehkalahden, Vihannin, Vöyrin ja Ylivieskan pitäjäruoaksi.


title: Sianlihakastike

text: Sianlihakastike, arkikielessä läskisoosi, on suomalainen perinneruoka, joka on valmistettu sianlihasta. Sianlihan lisäksi läskisoosi sisältää nimensäkin mukaan kastiketta. Läskisoosin kanssa tarjoillaan usein perunamuusia, maustekurkkuja ja etikkapunajuuria.


title: Pascale Bussières

text: Pascale Bussières (s. 27. heinäkuuta 1968 Montréal, Québec, Kanada) on kanadalainen näyttelijä.


title: Pascale Bussières

text: Suomessa Bussièresin roolisuorituksiaan on nähty muun muassa televisiosarjoissa Kartanon tytär "(Marguerite Volant, Kanada 1996)" ja Emilie "(Blanche, Kanada 1993)" sekä elokuvassa Roolipeli "(La Répétition, 2001)"


title: Porilainen

text: Porilainen on grilliruoka, joka koostuu kahdesta paahtoleivästä ja niiden välissä olevasta noin sentin paksuisesta palasta sipulimakkaraa, nykyään kyseistä makkaraa valmistetaan nimellä "Metsästäjä". Sipulimakkaran ja leivän lisäksi Porilaisessa on raakaa sipulia hakkeena tai renkaina, kurkkusalaattia, sinappia ja ketsuppia. Aidon Porilaisen tunnistaa nimenomaan oikeasta leivästä ja tietynlaisesta makkarasta.


title: Porilainen

text: Aidon Porilaisen ohje:


title: Porilainen

text: Aitoon Porilaiseen ei kuulu esimerkiksi kananmunaa, juustoa, majoneesia eikä muita vastaavia ainesosia.


title: Porilainen

text: Porilainen yhdistetään nykyään erityisesti Porin kaupunkiin, jonka eräänlaisena "perinneruokana" sitä pidetään. Porin seudulla on myös muita vastaavia grilliherkkuja, Porin Reposaaressa Porilainen tehdään silakkapihvistä ja Ulvilassa lauantaimakkarasta.


title: Porilainen

text: Porilaisen keksivät 1950-luvulla Helsingin yliopiston Satakuntalaisen Osakunnan opiskelijat. Sitä varten kehitettiin Porissa toimineessa Satakunnan osuusteurastamossa oma makkara, joka sai nimekseen "Metsästäjä". Satakuntalainen Osakunta aloitti myöhemmin porilaisten myymisen Kolmen sepän patsaan läheisyydessä sijainneella grillillään.


title: Porilainen

text: Alkuperäiseen porilaiseen tuli kahden paahdetun vehnäleivän väliin noin sentin paksuinen siivu Metsästäjä-makkaraa. Mausteena oli raakaa sipulia hakkeena, kurkkusalaattia sekä sinappia ja ketsuppia.


title: Tilliliha

text: Tilliliha eli vasikanviillokki on suomalainen perinneruoka, joka valmistetaan useimmiten vasikanlavasta tai muusta luullisesta naudanlihasta keittämällä tilliliemessä. Hapanimelä valkokastike, joka valmistetaan keitinliemeen, maustetaan sokerilla ja etikalla tai sitruunalla. 1970- ja 1980-luvulla tillilihaa oli usein tarjolla kouluruokailussa, mutta koska oppilaat olivat tyytymättömiä ruoan makuun, se on jäänyt koulujen ruokalistalla harvinaiseksi.


title: Aito Records

text: Aito Records on helsinkiläinen vuonna 2000 perustettu levy-yhtiö. Yhtiön ideologiaan kuuluu moniarvoisen, persoonallisen ja laadukkaan musiikin tuottaminen sekä julkaisu. Aito Recordsin julkaisema musiikki on vahvasti akustista ja siinä on kuultavissa pohjoista musiikkiperinnettä maailmanmusiikkivaikutteisiin yhdistettynä. Akustisuus, konstailemattomuus ja luonnollisuus ovat keskeisiä asiasanoja. Vuoden 2008 loppuun mennessä Aito Records on julkaissut yhteensä neljätoista täyspitkää albumia, joista uusimpana keväällä 2008 julkaistu Milla Viljamaan Paras aika päivästä.


title: Aito Records

text: Aito Recordsin perustaja ja toimitusjohtaja on muusikkonakin tunnettu Pekka Lehti. Lehti on basistin urallaan esiintynyt muun muassa J. Karjalaisen, Värttinän, Dalindèon, sekä oman yhtyeensä Oudon Voiman riveissä keräten laajasti tunnustusta eräänä Suomen johtavista instrumentalisteista. Lehden uusin projekti on Aito Recordsille levyttävä Lepistö&Lehti -duo Värttinästä tutun hanuristin Markku Lepistön kanssa.


title: Aito Records

text: Vuonna 2007 Aito Records aloitti toimintansa myös agentuurina nimellä Aito Records & Agency. Levy-yhtiön alainen agentuuri keskittyy pääasiassa julkaisemiensa artistien keikkaedustukseen, tosin mukana on myös uuden Suomi-jazzin eturiviä edustava Timo Lassy Band. Samalla yhtiö aloitti tiedotuspalveluiden tarjoamisen rytmi- ja maailmanmusiikin parissa työskenteleville tahoille pääosin kotimaan kentällä. Tavoitteena on olla luomassa uusia käytäntöjä sekä toimintamalleja marginaalimusiikin alalle ja yhtiön osalta odotettavissa on kasvua kyseisellä sektorilla lähitulevaisuudessa.


title: Ranya Paasonen

text: Ranya Paasonen (o.s. ElRamly, s. 9. tammikuuta 1974 Madras, Intia) on suomalainen kirjailija. Paasonen on viettänyt lapsuutensa isänsä kotimaassa Egyptissä sekä Intiassa, Tšadissa, Saudi-Arabiassa ja Libyassa. Helsingissä hän on asunut vuodesta 1987 lähtien. Paasonen valmistui filosofian maisteriksi 1995 Helsingin yliopistosta pääaineenaan seemiläiset kielet.


title: Ranya Paasonen

text: Esikoisteos, tyttönimellä Ranya ElRamly julkaistu romaani "Auringon asema" (Otava 2002), kertoo egyptiläisen Ismaelin ja suomalaisen Anun suhteesta ja yhteisestä elämästä. Kertoja on toinen heidän kahdesta tytöstään: kahden kulttuurin välissä kasvanut tytär kertoo isänsä ja äitinsä rakkaustarinan ja kuvailee perheen elämää Egyptissä, Libyassa ja Suomessa sekä omaa itsenäistymistään. Nimellä puhutaan kirjassa vain kahdesta henkilöstä, Ismaelista ja Anusta. Tyttöjen ja intialaisen naapurin nimet jäävät mainitsematta. Kertomus liikkuu saumattomasti maasta toiseen sekä ajasta toiseen. Siinä ei tapahdu paljoa, ainoastaan tunteista kerrotaan.


title: Ranya Paasonen

text: Paasoselle myönnettiin teoksestaan Kalevi Jäntin palkinto, Runeberg-palkinto ja Kiitos kirjasta -mitali. Kirja on ilmestynyt saksaksi, latviaksi, puolaksi ja tanskaksi. Romaanin oikeudet on myyty myös Norjaan.


title: Robert Adler

text: Robert Adler (4. joulukuuta 1913 – 15. helmikuuta 2007) oli itävaltalaissyntyinen keksijä.


title: Robert Adler

text: Adler syntyi Wienissä ja sai filosofian tohtorin arvon fysiikasta Wienin yliopistolla vuonna 1937. Hän muutti Yhdysvaltoihin ja aloitti vuonna 1941 työskentelyn Zenith Electronicsin tutkimusosastolla.


title: Robert Adler

text: Vaikka Adlerilla oli hallussaan sankka joukko yhdysvaltalaisia patentteja, hänen tunnetuimpana keksintönään pysyi nykyaikainen langaton kaukosäädin.


title: Robert Adler

text: Adler jäi eläkkeelle Zenithistä vuonna 1982, mutta toimi sen teknisenä neuvonantajana aina vuoteen 1999. Hänet palkittiin vuonna 1980 Edison-mitalilla, ja hänelle myönnettiin vuonna 1997 televisioalan Emmy-palkinto. Hän menehtyi korkean iän mukanaan tuomiin sydänvaivoihin hoivakodissa Boisessa, Idahossa 93-vuotiaana.


title: Mérida (osavaltio)

text: Mérida () on yksi Venezuelan osavaltioista. Osavaltion pääkaupunki on Mérida. Se sijaitsee maan länsiosissa lähellä Kolumbian rajaa.


title: Mérida (osavaltio)

text: Osavaltiossa on vuoden 2011 väestönlaskennan mukaan 828 592 asukasta ja sen pinta-ala on 11 300 neliökilometriä.


title: Mérida (Venezuela)

text: Santiago de los Caballeros de Mérida, lyhyemmin Mérida, on Méridan osavaltion pääkaupunki Venezuelassa. Kaupungin pinta-ala on 25 neliökilometriä ja sen väkiluku oli vuonna 2011 noin 214 000 asukasta. Kaupunki tunnetaan lempinimellä "herrasmiesten kaupunki" ja se on suosittu turistikohde.


title: Assarakos

text: Assarakos () oli kreikkalaisessa mytologiassa Dardanian kuninkaan Trosin ja Kallirhoen toiseksi vanhin poika. Hänen veljiään olivat Ilos ja Ganymedes, ja näiden lisäksi hänellä oli sisar Kleopatra.


title: Assarakos

text: Assarakos peri valtaistuimen isältään sen jälkeen kun hän hänen vanhempi veljensä Ilos päätti mieluummin hallita Iliosta, perustamaansa kaupunkia, joka myöhemmin tunnettiin Troijana. Vaimonsa Hieromnemen kanssa Assarakos sai pojan, joka sai nimen Kapys.


title: Brentanon koulukunta

text: Brentano koulukunta viittaa filosofeihin, jotka opiskelivat Franz Brentanon (1838–1917) oppilaana ja saivat tältä vaikutteita. Brentanon filosofinen ajattelu on levinnyt hyvin laajalle hänen oppilaidensa töiden ansiosta, ja sillä on ollut paljon vaikutusta nykyajan filosofiaan, mielenfilosofiaan, psykologiaan ja kognitiotieteeseen. Vaikka koulu ei koskaan ollut koulukunta perinteisessä merkityksessä, Brentano pyrki pitämään sen jotakuinkin yhtenäisenä. Brentanon kaksi tunnetuinta oppilasta, Alexius Meinong ja Edmund Husserl, kuitenkin siirtyivät lopulta yhä kauemmaksi Brentanon teorioista.


title: Brentanon koulukunta

text: Koulukuntaan voidaan lukea kuuluneeksi muun muassa seuraavat henkilöt (suluissa paikka ja aika, jolloin he olivat Brentanon oppilaana):Brentanon oppilaat perustivat edelleen uusia koulukuntia tai liikkeitä, ja opettivat merkittäviä oppilaita:


title: Brentanon koulukunta

text: Sellaiset ajattelijat kuin Bertrand Russell, Roderick Chisholm, G. E. Moore, Gilbert Ryle, John Searle, Barry Smith, Kevin Mulligan, Peter Simons ja Jan Woleński ovat puolestaan levittäneet Brentanon vaikutusta analyyttiseen filosofiaan omalla tutkimuksellaan ja julkaisutoiminnallaan.


title: Rannikkolaulumesikko

text: Rannikkolaulumesikko ("Gavicalis fasciogularis") eli aiemmalta nimeltään australianmangrovemesikko on kukkien mettä imevä australialainen varpuslintu.


title: Rannikkolaulumesikko

text: Rannikkolaulumesikko on rastaan kokoinen ja sen höyhenpuku on pääosin harmaa, vatsapuolelta vaaleampi. Siipisulat ja pyrstö ovat vihreät, silmillä on tumma naamari ja poskella keltainen kuvio.


title: Rannikkolaulumesikko

text: Rannikkolaulumesikko on kotoperäinen australialainen laji. Se elää mantereen itärannikolla yleisenä Queenslandissa ja harvalukuisena Uudessa Etelä-Walesissa. Lajin elinalueen koko on 20 000–50 000 neliökilometriä ja lajin kanta on elinvoimainen.


title: Rannikkolaulumesikko

text: Lajin kantaa vaarantavat metsien hakkuut ja lisäksi sitä uhkaavat torjunta-aineet sekä maaperään joutuvat myrkyt.


title: Rannikkolaulumesikko

text: Rannikkolaulumesikon elinympäristöä ovat trooppiset ja subtrooppiset mangrovesademetsät, harvemmin muun tyyppiset metsät ja puustoiset suot. Se vierailee joskus taajamien puutarhoissa.


title: Rannikkolaulumesikko

text: Linnun ravintoa ovat kukkien mesi ja pienet selkärangattomat.


title: Laatikkoleija

text: Laatikkoleija on eräs leijamalli, jonka kantavuus ja nousukyky ovat parempia kuin normaalileijan.


title: Laatikkoleija

text: Laatikkoleija muodostuu neljästä laatikon muotoon asetetusta rimasta; rakenne pysyy ryhdissään kahden sisäpuolelle asennetun kahdesta tietyn mallisesta rimasta tehdyn tukirakenteen avulla.


title: Laatikkoleija

text: Kummastakin päästä ulottuu noin kolmannesmatkaan tuulenpitävästä ohuesta kankaasta tehty verhoilu, joka muodostaa rungon ympärille kaksi päädyistään avointa laatikkoa. Tästä tulee leijan nimikin. Verhoilu pysyy ryhdissään siten, että rimojen ympärille on rakennusvaiheessa ommeltu niitä ympäröivä kangastuppi.


title: Laatikkoleija

text: Keskelle jää vastaavan kokoinen avoin tila; jotkut rakentajat liittävät tukirakenteeseen parinkymmenen sentin yläpuoliset pidennykset, joiden varaan asennetaan erilliset kapeat tukisiivet, jotka parantavat leijan ohjattavuutta ja nousukykyä. Joissakin malleissa on myös alakulmissa vastaavat joskin kapeammat siivet - näin eritoten silloin, jos leijan on tarkoitus nostaa ilmaan siihen liitettyjä mittauskojeita. Kojeet asennetaan tavallisimmin alempaan aukkoon tai sitten tukirakenteiden välille pingotettujen ohuiden vaijerien varaan keskelle leijaa.


title: Laatikkoleija

text: Leijan alapuolisiin kulmiin kiinnitetään neljä silmukkaruuvia, joista vedetään noin puoli metriä pitkät erilliset metallilangat yhdeksi pisteeksi, joka on säädettävä niin että se on tarkasti leijan alapinnan keskipisteen kohdalla. Tähän pisteeseen kiinnitetään ohjauslanka; useimmiten suositaan ohutta teräsvaijeria, koska laatikkoleijan veto varsinkin kovalla tuulella on hyvin voimakas. Laatikkoleija ei myöskään tarvitse erillistä pyrstöä.


title: Laatikkoleija

text: Laatikkoleija nousee hyvin jyrkästi, noin 80 asteen kulmassa. Sen kantokyky on suuri verrattuna konventionaaliseen leijaan.


title: Laatikkoleija

text: Laatikkoleijaa on käytetty runsaasti ilmatieteellisten mittausten apuvälineenä; mm. Benjamin Franklin teki huomattavan osan ukkosta koskevista tutkimuksistaan juuri laatikkoleijan avulla.


title: Laatikkoleija

text: Varsinaista keksijää on mahdoton nimetä; Kiinassa ja Japanissa leijoja on kuitenkin lennätetty jo parintuhannen vuoden ajan. Kirjallisuudessa esiintyy runsaasti väitteitä, että suurimmat näistä leijoista olisivat pystyneet jopa nostamaan ihmisen; varmaa todistetta tästä ei kuitenkaan ole olemassa, vaikka teoriassa se on mahdollista.


title: Paul D. Boyer

text:
Paul Delos Boyer (31. heinäkuuta 1918 – 2. kesäkuuta 2018) oli yhdysvaltalainen tieteilijä, jolle myönnettiin vuonna 1997 Nobelin kemianpalkinto adenosiinitrifosfaatin synteesin takana olevan entsymaattisen mekanismin tutkimuksesta. Hän jakoi palkintonsa John E. Walkerin ja Jens Christian Skoun kanssa.
Boyer syntyi Provossa, Utahin osavaltiossa, ja opiskeli Provo High Schoolissa. Hän jatkoi opintojaan Brigham Youngin yliopistossa, josta hän suoritti vuonna 1939 "Bachelor of Sciencen" tutkinnon kemiasta. Hän sai stipendin Wisconsiniin.


title: Paul D. Boyer

text: Juuri ennen Wisconsiniin lähtöään Boyer meni naimisiin Lyda Whickerin kanssa. Parille syntyivät lapset Gail, Alexandra ja Douglas.


title: Paul D. Boyer

text: Boyer sai vuonna 1943 Wisconsin-Madisonin yliopistolta filosofian tohtorin arvon biokemiasta. Hänestä tuli vuonna 1963 Kalifornian yliopiston Los Angelesin kampuksen kemian ja biokemian osaston professori. Hän on ollut Kansallisen tiedeakatemian jäsenenä vuodesta 1970 lähtien.


title: Berliinin koulukunta

text: Berliinin koulukunta oli Berliinin yliopistossa toiminut kokeellisen psykologian koulukunta, jota johti Carl Stumpf. Stumpf oli ollut Franz Brentanon ja Rudolf Hermann Lotzen oppilas. Stumpfista tuli yliopiston professori, ja hän perusti yliopiston kokeellisen psykologian laboratorion vuonna 1893.


title: Berliinin koulukunta

text: Stumpfin oppilaisiin ja Berliinin koulukunnan jäseniin kuuluivat muun muassa Max Wertheimer, Kurt Koffka, Wolfgang Köhler ja Kurt Lewin. Köhlerin otettua psykologian instituutin johdon vuonna 1922 Berliinin koulukunnasta tuli hahmopsykologian (Gestalt-psykologia) koulukunta.


title: Jens Christian Skou

text: Jens Christian Skou (8. lokakuuta 1918 – 28. toukokuuta 2018) oli tanskalainen kemisti ja yksi vuoden 1997 Nobelin kemianpalkinnon saajista. Hänen merkittävyytensä perustuu Na/K-ATPaasin löytämiseen (1957).


title: Jens Christian Skou

text: Skou opiskeli lääketiedettä Kööpenhaminan yliopistossa, josta hän valmistui vuonna 1944. Hän sai tohtorinarvon vuonna 1954. Hän aloitti työskentelyn Aarhusin yliopistossa vuonna 1947 ja oli siellä biofysiikan professorina vuodesta 1977.


title: Jens Christian Skou

text: Skou jäi eläkkeelle Aarhusin yliopistosta vuonna 1988. Hän jakoi Nobelinsa kahden muun nykyajan merkittävimpiin kuuluvan kemistin, Paul D. Boyerin ja John E. Walkerin kanssa.


title: Rest in Sleaze

text: Rest in Sleaze on Crashdïetin esikoisalbumi, joka julkaistiin 20. elokuuta 2005. Albumi ylsi Ruotsissa Sverigetopplistanin sijalle 12. Albumi jäi yhtyeen perustajajäsenen ja laulajan Dave Lepardin viimeiseksi tämän kuollessa seuraavana vuonna.


title: Frances Bay

text: Frances Bay (o.s. Goffman, 23. tammikuuta 1918 – 15. syyskuuta 2011) oli kanadalainen näyttelijä. Hän esiintyi sivurooleissa muun muassa elokuvissa "Tyttö joka tiesi liikaa" (1978), "Karate Kid" (1984), "Big Top Pee-Wee" (1988) ja "Identtiset kaksoset" (1988). Eräs tunnetuimmista osista oli isoäidin rooli komediassa "Happy Gilmore – ammattilainen" (1996).


title: Kipinäinduktori

text: Kipinäinduktori, myös Ruhmkorffin kipinäinduktori on sähkölaite, joka tuottaa korkeajännitteestä sähkökipinöitä. Siitä on kehittynyt muun muassa polttomoottorien sytytyspuola.


title: Kipinäinduktori

text:
Laite kehitettiin Saksassa 1800-luvun alussa. Se on yksinkertaisesti muuntajan ja katkojan yhdistelmä, joka kehittää paristo- tai akkuvirrasta korkean, kipinöitä synnyttävän vaihtojännitteen.
Laitteen rakenne on yksinkertainen: muuntajasydämen muodostaa kimppu halutun vahvuisesta rautalangasta pätkittyjä kappaleita - näin siksi, ettei syntyisi häviöllisiä pyörrevirtoja. Sen ympärille käämittiin 2 mm kuparilangasta ensiökäämi, jonka toiseen päähän asennettiin releen tapaan toimiva sähkömagneettinen katkoja. Katkojan rinnalle kytkettiin vielä kondensaattori estämään ensiöpuolen kipinöintiä.


title: Kipinäinduktori

text: Toisiokäämi tehtiin ohuesta 0,1 mm langasta ja siinä on paljon enemmän kierroksia kuin ensiössä (tuhansia kierroksia). Toisiokäämin päät yhdistettiin kahteen elektrodikärkeen joiden välille kipinä muodostui.


title: Kipinäinduktori

text: Käämien koosta riippui miten suurta jännitettä laite tuotti. Suuremmalle jännitteelle eristysvahvuuksia jouduttiin kasvattamaan ja toisiokäämi koottiin kymmenkunnasta erillisestä parafiinilla tai mehiläisvahalla eristetystä käämikiekosta.


title: Kipinäinduktori

text: Lepotilassa katkojan kärjet ovat yhdessä. Kytkettäessä ensiöpiiriin sähkövirta rautasydän magnetoituu, mikä vetää katkojan kärjet erilleen. Tämä katkaisee ensiövirran, jolloin magneettikentän äkillinen muutos indusoi käämeihin jännitteen. Toisiokäämissä on paljon kierroksia, joten siihen indusoituu hyvin suuri jännite, mikä aiheuttaa kipinäpurkauksen toisiokäämiin liitettyjen elektrodien välillä. Magneettikentän hävittyä katkoja palaa lepotilaan ja toiminta alkaa uudestaan.


title: Kipinäinduktori

text: Suomalainen kirjailija Ilmari Jäämaa laati kipinäinduktorin rakennusohjeet ja julkaisi ne teoksessaan Nuorten kokeilijain ja keksijäin kirja.


title: Kipinäinduktori

text: Jäämaan ohjeiden mukaan oli melko helppo rakentaa 10 - 50 mm pituisia kipinöitä antava laite mutta hän hahmottelee kirjassaan jopa 30 senttimetrin pituisia kipinöitä iskevän induktorin rakentamisen. Kipinäinduktorin avulla saattaa tehdä monia kiinnostavia ja jopa visuaalisiakin kokeita. Jäämaa esitteleekin valikoiman sellaisia kirjassaan.


title: Kipinäinduktori

text: Kipinäinduktori oli keskeinen osa alkuperäisessä radiolähettimessä. Sen heikkoutena on, että tarkan taajuuden sijasta sen tuottama lähete on hyvin laajakaistaista ja siten häiriöitä tuottavaa.


title: Kipinäinduktori

text: Elektroniputken keksiminen syrjäytti kipinälähettimen ennen toista maailmansotaa. Elektroniputki yhdistettynä LC-värähtelypiiriin mahdollisti lähetystaajuuden tarkan asettamisen ja myöhemmin myös puheyhteyden. Kipinäinduktoriin perustuva lähetin säteilee lähes kaikilla taajuuksilla, minkä takia sitä kutsutaan myös häiriölähettimeksi.


title: Kipinäinduktori

text: Mm. Titanicin radisti lähetti hätäsanomat kipinälähettimellä.


title: Kipinäinduktori

text: Kipinäinduktoria käytettiin myös aikaisemmin röntgenlaitteessa röntgenputken ohjaimena.


title: Kipinäinduktori

text: Jules Verne suosii teoksissaan kipinäinduktoria. Sekä kirjoissa Maasta Kuuhun, Sukelluslaivalla maapallon ympäri että Matka Maan keskipisteeseen esiintyy lyhty jota hän kutsuu Ruhmkorffin koneeksi. Se on vesitiiviiseen kantopussiin sijoitettu Bunsenin paristo, joka antaa voimaa kipinäinduktorille. Induktori puolestaan on kytketty kaasutäytteiseen, kahvalla varustettuun lasiputkeen. Vernen mukaan näin saadaan voimakas valo, joka voidaan viedä syttyvimpienkin kaasujen keskelle eikä se sammu syvimmässäkään vedessä. Tekninen toteutus on periaatteessa mahdollinen, mutta vaikea. Ei ole tiedossa, onko sitä kokeiltu käytännössä.


title: Kipinäinduktori

text: Polttomoottorien kehittyessä huomattiin nopeasti, että kipinäinduktori antoi voimakkaamman ja luotettavamman sytytysvirran kuin vanha magneettosytytys. Niinpä kipinäinduktorista kehittynyt katkojaan ja sytytyspuolaan perustuva sytytysjärjestelmä vähitellen syrjäytti magneeton.


title: Grazin koulukunta

text: Grazin koulukunta oli Grazin yliopistossa toiminut kokeellisen psykologian ja objektiteorian koulukunta. Sitä johti Alexius Meinong, josta tuli yliopiston filosofian professori, ja joka perusti Grazin psykologisen instituutin vuonna 1894.


title: Grazin koulukunta

text: Meinongin oppilaisiin kuuluivat muiden muassa Stephan Witasek, Vittorio Benussi, R. Ameseder, Konrad Zindler, Wilhelm Maria Frankl, Eduard Martinak, Ernst Mally ja F. Weber. Koulukunnan jäseniin voidaan lukea myös Meinongin varhaisemmat oppilaat Christian von Ehrenfels, joka perusti hahmopsykologian (Gestalt-psykologia), sekä Alois Höfler ja Anton Oelzelt-Newin.


title: Daniela Ceccarelli

text: Daniela Ceccarelli (s. 25. syyskuuta 1975 Rocca Priora) on italialainen alppihiihtäjä ja olympiavoittaja.


title: Daniela Ceccarelli

text: Ceccarelli voitti yllätyksellisesti super-G:n olympiakultaa Salt Lake Cityssä 2002. Hän on voittanut kaksi maansa mestaruutta mutta ei ole olympiavoittoaan lukuun ottamatta sijoittunut arvokisoissa kymmenen parhaan joukkoon eikä voittanut yhtään maailmancupin osakilpailua.


title: Pia Raanoja

text: Pia Raanoja (s. 22. elokuuta 1960) on Anjalankoskelta kotoisin oleva oopperalaulaja, diplomilaulaja, musiikin maisteri ja laulupedagogi. Hänen äänialansa on sopraano.


title: Pia Raanoja

text: Raanoja on valmistunut Sibelius-Akatemiasta v. 1987. Hän opettaa laulua ja musiikinteoriaa. vuodesta 2007 -20110 hän toimi Riihimäen Naislaulajien johtajana. Hän on esiintynyt muun muassa Suomen Kansallisoopperassa, Savonlinnan Oopperajuhlilla, Der Vlaamse Operassa Antwerpenissa ja suomalaisissa maakuntaoopperoissa, sekö eri orkestereiden solistina suomessa ja ulkomailla.


title: Pia Raanoja

text: Raanoja tuli kolmanneksi 1984 Lappeenrannan valtakunnallisissa laulukilpailuissa.


title: Pia Raanoja

text: Raanoja asuu nykyisin Hollolassa.


title: George Shaw

text: George Shaw (10. joulukuuta 1751 Bierton Buckinghamshire–22. heinäkuuta 1813) oli englantilainen kasvitieteilijä ja eläintieteilijä.


title: George Shaw

text: Shaw opiskeli Magdalen Hallissa Oxfordissa, suorittaen tutkinnon (M.A.) 1772, jonka jälkeen hän aloitti lääkärinpraktiikan. 1786 hänestä tuli Oxfordin yliopiston kasvitieteen apulaislehtori. Hän oli yksi Linnean Societyn perustajista 1788 ja sai Royal Societyn jäsenyyden 1789.


title: George Shaw

text: Vuonna 1791 hän sai apulaisintendentin viran British Museumin luonnonhistorialliselta osastolta. 1806 hän seurasi Edward Whitaker Grayta intendentin virassa. Hän havaitsi, että useimmat Hans Sloanen museolle toimittamat näytteet olivat hyvin huonossa kunnossa. Lääketieteellinen ja anatominen materiaali toimitettiin museoon Royal College of Surgeonsista, mutta monet täytetyistä eläimistä ja linnuista olivat pilaantuneet ja ne täytyi polttaa. Museon maksama palkka oli niin vaatimaton, että Shawn oli elääkseen pakko käyttää paljon aikaa kirjoittamiseen ja kokoelmien hoito jäi retuperälle. Hänen apulaisensa Charles Konig tuli hänen seuraajakseen hänen kuoltuaan.


title: George Shaw

text: Shaw julkaisi erään Englannin ensimmäisistä selvityksistä tieteellisine nimineen useista yleisistä australialaisista eläimistä teoksessaan "Zoology of New Holland" (1794). Yhtenä ensimmäisistä tiedemiehistä hän tutki vesinokkaeläintä ja julkaisi siitä ensimmäisen tieteellisen kuvauksen "The Naturalist's Miscellany"ssa 1799.Shaw kuvaili ja nimesi muun muassa punahelttamesikon ("Anthochaera carunculata"), myskilurikin ("Glossopsitta concinna") ja pikkulurikin ("Glossopsitta pusilla").


title: Georgi Danelija

text: Georgi Nikolaevitš Danelija (; s. 25. elokuuta 1930 Tbilisi) on georgialaissyntyinen elokuvaohjaaja, joka tuli kuuluisaksi kaikkialla Neuvostoliitossa "surullisilla komedioillaan".


title: Georgi Danelija

text: Danelija opiskeli arkkitehdiksi Moskovassa. Hänen tunnetuimpia elokuviaan ovat "Romanssi Moskovassa" (1964), "Haukka" (1977), "Syysmaraton" (1979) ja "Kin-dza-dza!" (1986).


title: Georgi Danelija

text: Danelija on tehnyt monien elokuviensa käsikirjoitukset itse, mutta kirjoittanut myös muille ohjaajille. Hänet nimitettiin Neuvostoliiton kansantaiteilijaksi vuonna 1990.


title: Liikenne Vuorela

text: Liikenne Vuorela on miehikkäläläinen vuonna 1939 perustettu linja-autoyritys, jonka liikennöintialue on Hamina, Miehikkälä ja Lappeenranta. Yritys liikennöi noin 25 autolla.


title: Liikenne Vuorela

text: Liikenne Vuorelalla on Volvo-, Scania- ja Mercedes-Benz -merkkisiä linja-autoja. Autojen väritykset ovat sini-vihreä-harmaa ja kokovihreä.


title: Skanska

text: Skanska on ruotsalainen, kansainvälisesti toimiva kiinteistökehitys- ja rakennuskonserni. Se on Fortune 500 -yritys ja maailman kymmenen suurimman rakennusliikkeen joukossa. Vuonna 2016 konsernin emoyhtiö Skanska AB:n liikevaihto oli noin 16 miljardia euroa. Yritys on listattu Tukholman pörssiin, ja sen pääkonttori sijaitsee Tukholmassa. Konsernilla on noin 43 000 työntekijää.


title: Skanska

text: Yrityksen perusti nuori insinööri Rudolf Fredrik Berg vuonna 1887 nimellä Aktiebolaget Skånska Cementgjuteriet. Yhtiö valmisti koristeellisia betonituotteita kirkkoihin ja julkisiin rakennuksiin. Liiketoiminta siirtyi kuitenkin muutamassa vuodessa rakennusurakointiin. Ensimmäinen kansainvälinen projekti tehtiin Britannian kansalliselle puhelinyhtiölle vuonna 1897. Ulkomaiset investoinit aloitti Pietarin betoniputkitehdas, joka avattiin vuonna 1902.


title: Skanska

text: 1900-luku merkitsi Skånskalle tasaista nousun kautta Ruotsin infrastruktuurin rakentamisen ja kaupungistumisen tarjotessa jatkuvasti uusi projekteja. Merkittävimpiin projekteihin kuuluivat Ruotsin ensimmäinen asfalttitie vuonna 1927, Sandöbron betoninen 254 metriä pitkä kaarisilta ja teollisen asuntorakentamisen mahdollistanut Allbetong-elementtitekniikan kehittäminen vuonna 1952.


title: Skanska

text: Skånska kansainvälistyi voimakkaasti 1950-luvulla. Yhtiö teki runsaasti kansainvälisiä rakennusprojekteja Afrikan eri maissa 1960-luvun lopulla ja itäblokin maissa 1970-luvulla. Yhdysvaltoihin yhtiö laajeni vuonna 1971. Tukholman pörssiin yhtiö noteerattiin vuonna 1965, ja vuonna 1984 Skånska Cementgjuteriet muutti nimensä Skanskaksi.


title: Skanska

text: 1990-luvulla konserni kasvoi voimakkaasti, ja liikevaihto kaksinkertaistui muutamassa vuodessa. Nykyinen liikevaihto on nelinkertainen verrattuna vuoteen 1993. Viime vuosina merkittävimpiä projekteja ovat olleet Juutinrauman silta Ruotsin ja Tanskan välillä sekä John F. Kennedyn kansainvälisen lentoaseman pikajunarata yhdessä Bombardierin kanssa. Päämarkkina-alueet ovat Yhdysvallat, Latinalainen Amerikka, Pohjoismaat, Iso-Britannia, Puola, Romania, Unkari, Tšekki ja Slovakia.


title: Skanska

text: Skanska lopetti toimintansa Venäjällä vuonna 2007. Kilpailu venäläisten ja turkkilaisten rakennusliikkeiden kanssa oli yhtiölle kannattamatonta.


title: Skanska

text: Suomessa konsernin tytäryhtiö on Skanska Oy. Toiminta on jaettu eri yhtiöihin:


title: Skanska

text: Skanska Oy:n yhteenlaskettu liikevaihto oli vuonna 2016 noin 946 miljoonaa euroa. Henkilöstöä oli vuoden 2016 lopussa 2 018. Skanska Oy:n toimitusjohtaja on Tuomas Särkilahti ja hallituksen puheenjohtajana toimii Anders Danielsson.


title: Skanska

text: Skanskalla oli toimisto Helsingissä jo vuosina 1917–1935. Varsinaisesti toiminta alkoi kuitenkin vuonna 1994 rakennusliike Hakan kaatuessa konkurssiin. Skanska perusti Suomeen tytäryhtiön Skanska Oy, joka vastaanotti ja jatkoi Hakan keskeneräiset rakennustyömaat loppuun. Yhtiön hallintoon Skanska sai Hakan entisen johdon lähes kokonaan: toimitusjohtajaksi tuli entinen Hakan toimitusjohtaja Eero Makkonen. Uuden yrityksen tavoite oli kova: jo vuoden kuluttua liikevaihto piti olla yli miljardin. Skanska Oy pääsikin nopeaan kasvuun Hakan työmaiden avulla. Myöhemmin Skanska Oy laajentui lukuisten yritysostojen kautta.


title: Skanska

text: Skanska rakensi Espoon Leppävaaraan 21-kerroksisen kerrostalon Leppävaaran Tornin. Talo valmistui kesällä 2010. Skanska on rakentanut myös muita tornitaloja: Espoon Kivenlahden Meritorni on 17-kerroksinen, Vantaan Tikkurilan Kielotorni 16-kerroksinen ja Jyväskylän Lutakkoon valmistui 15-kerroksinen Horisontti vuonna 2008. Myös vuonna 1997 valmistunut Hartwall Areena (nykyään Hartwall Arena) on Skanskan rakentama.


title: Skanska

text: Maakaasuyhtiö Transportadora de Gas Norte (TNG) rakensi maakaasuputken Boliviasta Argentiinaan. Skanska voitti osan tarjouskilpailusta. Transparency Internationalin (TI) raportin (2008) mukaan nimetön vihje ja sisäinen tarkastus paljasti projektissa lahjusepäilyn ja veronkiertoepäilyn. Peiteyrityksen avulla arveltiin maksetun 4,3 miljoonaa dollaria lahjuksia. Skanska erotti seitsemän johtajaa ja maksoi veroja viisi miljoonaa dollaria.


title: The Unattractive Revolution

text: The Unattractive Revolution on ruotsalaisen rockyhtye Crashdïetin toinen albumi, joka julkaistiin 3. lokakuuta 2007. H. Olliver Twisted tuli korvaamaan yhtyeen alkuperäisen laulajan Dave Lepardin vuoden 2007 alussa Lepardin kuoltua vuonna 2006.


title: The Unattractive Revolution

text: Albumi nousi Ruotsissa Sverigetopplistanin sijalle 11.


title: Onnenpäivä

text: Onnenpäivä on Kauko Röyhkä & Nartun neljäs studioalbumi. Se julkaistiin vuonna 1983. Kannessa esittäjänä on Kauko Röyhkä, Narttu mainitaan vain takakannessa. Koska Kauko Röyhkän & Nartun ensimmäiset kolme levyä eivät olleet olleet myynti- saati arvostelumenestyksiä ja lähes kaikki Röyhkän kolmen edellisen vuoden aikana tekemä oli haukuttu - mikä oli ollut tälle henkisesti raskasta aikaa - bändi päätti ottaa uudelle levylle "vain rakkaus- ja lapsuusaiheisia lauluja, jotka eivät ärsyttäisi ketään." Jos Onnenpäivä olisi haukuttu, olisi Röyhkän musiikillinen ura päättynyt siihen.


title: Onnenpäivä

text: Media ja rock-piirit alkoivat levyn ilmestymisen jälkeen yhtäkkiä kehua bändiä. Vaikka levy myikin ilmestyessään vain noin 4 000 kappaletta, yhtyeestä tuli nopeasti opiskelijaklubien yleisömagneetti. Levyn ilmestymisen jälkeen Mats Huldén erosi bändistä ja Jari Paulamäki tuli tilalle. Tämä oli jo soittanut yhtyeessä "Mikki Hiiren myöhemmät vaiheet" -levyllä.


title: Onnenpäivä

text: Albumista julkaistiin "Lauralle" -levyn kanssa yhteinen CD-versio vuonna 1987.


title: Onnenpäivä

text: Kaikki kappaleet säveltänyt ja sanoittanut Kauko Röyhkä, ellei toisin mainittu.


title: Münchenin fenomenologia

text: Münchenin fenomenologia viittaa joukkoon filosofeja, psykologeja ja fenomenologeja, jotka työskentelivät ja suorittivat tutkimuksiaan Münchenissä 1900-luvun alkupuolella, kun Edmund Husserl julkaisi pääteoksensa "Logische Untersuchungen" (”Loogisia tutkimuksia”) ja pani alulle koko fenomenologisen liikkeen. Münchenin fenomenologien ajatuksia kuvaa nimitys ”olemusten fenomenologia”.


title: Münchenin fenomenologia

text: Koulukunta sai alkunsa, kun osa Theodor Lippsin oppilaista, jotka olivat muodostaneet psykologisen yhdistyksen "Psychologische Verein", saivat innoitusta Husserlin teoksesta ja ottivat sen filosofian tekemisen ohjenuoraksi. Heihin lukeutuivat tunnetuimpina Adolf Reinach, Johannes Daubert ja Alexander Pfänder. Noin vuonna 1905 monet Lippsin oppilaat päättivät Daubertin johdolla jättää Münchenin ja suunnata kohti Göttingeniä opiskellakseen Husserlin oppilaana. Tähän on usein viitattu nimellä ”müncheniläisten Göttingenin valtaus”.


title: Münchenin fenomenologia

text: Vuonna 1912 Münchenin fenomenologit Reinach, Pfänder, Max Scheler ja Moritz Geiger perustivat kuuluisan "Jahrbuch für Philosophie und phänomenologische Forschung" (”Filosofisen ja fenomenologisen tutkimuksen vuosikirja”) -julkaisun, jonka päätoimittajana Husserl toimi.


title: Münchenin fenomenologia

text: Husserlin julkaistua teoksen "Ideen" vuonna 1913 monet fenomenologit ottivat kriittisen asenteen hänen uusia teorioitaan kohtaan. Monet Münchenin fenomenologian edustajat ottivat etäisyyttä Husserlin transsendentaaliseen fenomenologiaan ja pitäytyivät aiemmassa "Logische Untersuchungen" -teoksen realistisessa fenomenologiassa.


title: Lauralle

text: Lauralle on suomalaisen muusikon Kauko Röyhkän viides studioalbumi. Se julkaistiin vuonna 1984. Albumista julkaistiin "Onnenpäivä"-levyn kanssa yhteinen CD-versio vuonna 1987.


title: Lauralle

text: Levyn nimikappale "Lauralle" on edelleen toivotuimpia lauluja Röyhkän keikoilla. Röyhkä taustoittaa kappaletta vuonna 2004:


title: Lauralle

text: Kaikki kappaleet säveltänyt ja sanoittanut Kauko Röyhkä ellei toisin mainittu.


title: Tétouan

text: Tétouan (, , ) on kaupunki Marokon pohjoisosassa. Se on Marokon ainoa Välimeren satama, ja sijaitsee noin 60 kilometriä Tangerista itäkaakkoon. Se on ollut merkittävä liikennepaikka 700-luvulta alkaen, sillä liikenne Andalusiasta Marokkoon kulki sen kautta. Kun espanjalaiset karkottivat maurit maastaan, Andalusiasta tulleet siirtolaiset rakensivat ison osan siitä mikä on nykyisin Tétouanin vanhakaupunki. Se on tiivis alue ja säilynyt varsin koskemattomana. Tétouan oli Espanjan Marokon pää- ja suurin kaupunki. Vuonna 2004 kaupungissa laskettiin asuvan 320 539 henkeä.


title: Tétouan

text: Tétouanin vanhakaupunki eli medina on Unescon maailmanperintöluettelon kohde.


title: Caroline, No

text: Caroline, No on Brian Wilsonin soolokappale, joka julkaistiin Beach Boysin albumilla "Pet Sounds" vuonna 1966. "Pet Soundsia" pidetäänkin miltei Wilsonin soolotyönä, sillä hän sävelsi ja tuotti levyn kaikki kappaleet itse sekä suunnitteli laajat orkesteriosuudet ja sovitukselliset kokonaisuudet, kun muut yhtyeen jäsenet olivat kiertueella.


title: Caroline, No

text: "Caroline, No" on hidas balladi, jonka Brian Wilson teki viestiksi Caroline-nimiselle naiselle. Kappale alkaa riveillä "Where did your long hair go, Where is the girl I used to know", joilla Wilson viittaa naisen luonteen muuttumiseen. Kappaleessa on surullinen melodia ja rikas sovitus, ja siitä on muodostunut yksi "Pet Soundsin" tunnetuimmista sävelmistä. "Caroline, No" soi Pet Soundsin viimeisenä kappaleena päättyen psykedeeliseen ääniefektiin, jossa kuullaan Brian Wilsonin koiran haukkumista ja saapuvan junan ääntä. Wilson on sanonut kappaleen olevan oma suosikkinsa levyllä.


title: Maa on voimaa

text: Maa on voimaa on Kauko Röyhkän & Nartun 6. studioalbumi. Se julkaistiin sekä LP- että CD-formaatissa vuonna 1985. Jälkimmäinen sisältää myös singlekappaleet "Paska kaupunki" ja "Tuhlausta".


title: Maa on voimaa

text: Lauralle -levyn siivittämän keikkasuosion vuoksi Kauko Röyhkä & Narttu sai kuulla olevansa tyttöjen bändi. Vastavetona bändi päätti tehdä seuraavasta levystä rankemman "eli enemmän tylyä rokkia ja kyynisiä sanoituksia". Bändi oli viimein saavuttanut sellaisen aseman, jossa he saattoivat ylpeillä pohjoisilla juurillaan.


title: Maa on voimaa

text: Levyn kansikuvaksi Mattila ja Röyhkä etsivät ensin halpaa, luontoaiheista maalausta "joka olisi jollakin sopivan epämääräisellä tavalla tuonut mieleen vanhan ajan pohjoisen." Mattila näki kuitenkin Ilta-Sanomissa jutun kahdesta oululaispojasta, jotka olivat pelastaneet vammaisen hukkumasta tulvaojaan. Valokuvan toinen poika oli näyttänut jurolta ja umpimieliselta ja takkikin oli kuin suoraan 1960-luvulta. Takakanneksi päätyi Pellon Orajärven kartta, koska Röyhkän poikavuosien innoittaja kirjailija Timo K. Mukka oli Orajärveltä kotoisin.


title: Maa on voimaa

text: Albumista julkaistiin remasteroitu CD-versio vuonna 2000.


title: Maa on voimaa

text: Sävellykset ja sanoitukset Kauko Röyhkä, sovitukset Kauko Röyhkä & Narttu.


title: Volubilis

text: Volubilis on arkeologinen kaivauskohde Marokossa lähellä Meknesiä. Siellä on alueen parhaiten säilyneitä muistoja roomalaisvallan ajalta. Volubilis on UNESCOn maailmanperintökohde vuodesta 1997.


title: Volubilis

text: Antiikin aikana Volubilis oli Rooman Afrikasta valloittamien alueiden länsiosan tärkeimpiä kaupunkeja. Se rakennettiin noin vuonna 40. Samalla paikalla oli luultavasti ollut karthagolaisten asuinpaikka aikaisemmin.


title: Volubilis

text: Rauniot vahingoittuivat vuoden 1755 maanjäristyksessä.


title: Frances Dafoe

text: Frances Helen Dafoe CM, O.Ont (17. joulukuuta 1929 Toronto – 23. syyskuuta 2016) oli kanadalainen taitoluistelija. Hän kilpaili 1950-luvulla parinsa Norris Bowdenin kanssa. Pari saavutti paitsi maailman-, Pohjois-Amerikan- ja Kanadan-mestaruudet, myös hopeamitalin vuoden Cortina d’Ampezzon talviolympialaisissa 1956.


title: Frances Dafoe

text: Dafoesta tehtiin vuonna 1991 Order of Canadan jäsen. Dafoe kuuluu myös Canadian Sports Hall of Fameen, Canadian Olympic Hall of Fameen ja Skate Canada Hall of Fameen.


title: Frances Dafoe

text: Dafoe kuoli 86-vuotiaana 23. syyskuuta 2016.


title: Tony Asher

text: Tony Asher on yhdysvaltalainen sanoittaja, joka kirjoitti yhdessä Brian Wilsonin kanssa useita tekstejä Beach Boysin legendaariselle Pet Sounds-albumille. Asherin rooli oli hänen itsensä mukaan työskennellä Brian Wilsonin sanoittajaparina ja "löytää kappaleisiin oikeat sanat." Wilson tiesi laulujen teemat ja sen mitä niillä haluttiin sanoa, ja Asher auttoi häntä löytämään tarkoituksiin sopivat sananmuodot.


title: Maitojuusto

text: Maitojuusto on vanha suomalainen tuorejuusto, jota käytetään esimerkiksi leivän päällä. Maitojuusto on valmistettu pelkistetyimmillään maidosta ja juustojuoksuttimesta sekä suolasta.


title: Maitojuusto

text: Maitojuustolle ominainen koristeellinen muoto tehdään perinteisesti puisella juustokehällä.


title: Ohraryynipuuro

text: Ohraryynipuuro on suomalaisen joulupuuron alkuperäinen ja ikivanha versio. Puuro oli ennen keitettävä ryyneistä, sillä jauhopuuron uskottiin tuovan katovuoden. Ryynipuuro taas takasi hyvän sadon. Riisipuuro syrjäytti ohraryynipuuron joulupuurona 1800-luvulla.


title: Punahelttamesikko

text: Punahelttamesikko ("Anthochaera carunculata") on naakan kokoinen, mettä syövä australialainen varpuslintu. Alun perin lajin kuvaili englantilainen John White kirjoituksessaan "Journal of a Voyage to New South Wales" (1790).


title: Punahelttamesikko

text: Punahelttamesikon pituus on noin 35 cm ja se on mesikoiden heimon suurikokoisia lajeja. Höyhenpuku on vatsapuolelta pähkinähakkimaisen harmaanruskean ja valkoisen kirjava, yläpuolelta kirvismäisen viiruinen. Vatsassa sillä on keltainen laikku ja kaulan sivuilla erikoinen pieni vaaleanpunainen heltta. Silmät ovat punaiset.


title: Punahelttamesikko

text: Laji esiintyy vain Australiassa, idästä Uudesta Etelä-Walesista Länsi-Australian lounaisosiin ja Tasmaniaan. Lajin esiintymisalueen koko on 1–10 miljoonaa neliökilometriä ja sen kanta on elinvoimainen.


title: Punahelttamesikko

text: Laji elää avoimissa metsissä ja myös asutuksen tuntumassa.


title: Punahelttamesikko

text: Punahelttamesikon pesä on risuista ja lehdistä laadittu ja sijaitsee 2–16 metriä maanpinnan yläpuolella. Munia on yleensä kaksi tai kolme. Pesällään se voi olla hyvin aggressiivinen muita lintuja ja ihmisiä kohtaan.


title: Punahelttamesikko

text: Meden lisäksi punahelttamesikko syö hyönteisiä ja muita pieniä selkärangattomia sekä marjoja ja hedelmiä.


title: Ambohimanga

text: Ambohimanga on kuninkaallinen rauniokukkula Madagaskarin saarella, 21 kilometriä Antananarivon kaupungista pohjoiseen. Siellä on hautapaikkoja ja kaupungin rauniot. Madagaskarilaiset pitävät kukkulaa valtionsa syntypaikkana, joten sillä on tärkeä kansallinen merkitys. Kukkula on Unescon maailmanperintökohde.


title: Rusupiirakka

text: Rusupiirakka on karjalainen perinneruoka. Ruokalajilla on useita nimiä, joista tunnetuimpia rusupiirakan lisäksi ovat hakkoopiirakka, lohkopiirakka ja lohkokukko. Suojärvellä päin rusupiirakkaa sanottiin mökköpiirakaksi.


title: Rusupiirakka

text: Yleisimmin rusupiirakka tehdään perunasta. Perunat voidaan hakata hienoksi hakkelukseksi, mutta myös perunaviipaleista tehdään rusupiirakkaa. Lanttukin on suosittu täyte. Koivistolaisten reseptissä leivinpaperille kaulitun ruistaikinalevyn päälle laitetaan täytteeksi silputtua siankylkeä perunoiden ja suolan ohella. Päälle nostettava piirakan kuorilevy on hieman pohjalevyä pienempialaisempi, sillä pohjalevystä valmistetaan myös piirakan reunat. Reunat kostutetaan vedellä, ja kansi tiivistetään pohjaosaan. Kanteen pistellään reikiä haarukalla ennen paistamista. Paistamisen loppulla piirakan kuorta voi voidella voilla; kypsä piirakka voidellaan sen tultua uunista. Voipaperilla peitelty piirakka saa tekeytyä vielä pyyhkeen alla tunnin pari ennen tarjoilua.


title: Rusupiirakka

text: Lohkopiirakan täytteenä käytetään myös ohraryynejä. Seiskarissa lohkokukkoon on saatettu panna sieniä ja sipulia. Silloin kukosta tehdään puolikuun mallinen. Yleensä hakkoopiirakka on neliskanttinen suljettu piirakka.


title: Uunijuusto

text:
Uunijuusto on suomalainen perinneruoka, jossa ternimaito hyydytetään kuumentamalla se uunissa. Uunijuusto on valmis, kun sen pinta on kauniin ruskea ja seos täysin hyytynyt. Ruokaa tarjoillaan usein jälkiruokana. Uunijuusto sopii myös alku- tai cocktailpalaksi anjoviksen tai mädin kanssa.
Hankaluutena on saada ternimaitoa.


title: Klaus Haapaniemi

text: Klaus Haapaniemi (s. 1970 Helsinki) on suomalainen kuvittaja ja suunnittelija, joka asuu Lontoossa. Hän on valmistunut Lahden Muotoiluinstituutista graafiseksi suunnittelijaksi. Haapaniemi valittiin vuoden graafikoksi 2008.


title: Klaus Haapaniemi

text: Haapaniemi on tehnyt töitä niin suomalaisille yrityksille, kuten Marimekko ja Iittala, kuin ulkomaisillekin tuotemerkeille, esimerkiksi Dieselille ja Levi’sille. Hän on tehnyt sarjakuvia ja kuvittanut Rosa Liksomin tarinoita kokoelmaan "Giants". Hän on toiminut italialaisen muotitalon Bantamin luovana johtajana.


title: Klaus Haapaniemi

text: Kansainvälinen trenditoimisto WGSN pitää häntä ”yhtenä aikamme merkittävimmistä nousevista suunnittelijoista ja kuvittajista”.


title: Klaus Haapaniemi

text: Tyyliinsä Haapaniemi on saanut vaikutteita paitsi suomalaisesta perinteestä ja Kalevalasta, myös slaavilaisesta ja japanilaisesta kulttuurista. Hän sanoo ideoidensa synnystä: ”Olen keksinyt uudestaan klassiset kuviot, sellaiset tyylit kuin venäläinen avantgarde, joka perustuu hyvin geometriseen muotokieleen.” Hän sanoo myös että ideoita syntyy kadulla kävellessä mutta toisaalta niiden juuret ovat hänen lapsuudessaan. Hänen suosikkejaan pohjoismaisista suunnittelijoista ovat Alvar Aalto, Oiva Toikka ja Tove Jansson.


title: Rosvopaisti

text: Rosvopaisti on suomalainen ruoka. Paistin voi valmistaa lähes minkä eläimen lihasta tahansa, kuten sian, naudan, lampaan, poron tai hirven lihasta.


title: Rosvopaisti

text: Rosvopaisti kypsennetään noin puolen metrin syvyisessä kuopassa. Kuopan pohjalle ja reunoille asetellaan kiviä, joiden päälle tehdään nuotio. Tulen annetaan palaa reippaana noin 3–4 tuntia, minkä jälkeen hiillos lapioidaan pois ja paisti asetetaan kuoppaan. Paisti on ensin kääritty märkään voipaperiin, runsaaseen folioon ja vielä märkään sanomalehtikerrokseen (pari kokonaista lehteä).


title: Rosvopaisti

text: Nostoverkon käyttö helpottaa paistin nostoa ehjänä montusta. Paisti peitetään noin 5 sentin kerroksella hiekkaa, jonka päälle hiillos kaadetaan. Tulta pidetään yllä vielä jokunen tunti. Paistoaika on noin puolitoista tuntia per kilo, vähintään. Rosvopaistin valmistus vie kaikkiaan noin 8–12 tuntia, riippuen paistin koosta.


title: Rosvopaisti

text: Kirjailija Veikko Huovinen teki työläästi valmistettavan rosvopaistin nykyaikaina kuuluisaksi kirjoittamalla humoristisen kirjan "Lampaansyöjät", jonka perusteella tehtiin Seppo Huunosen ohjaama samanniminen elokuva.


title: Rosvopaisti

text: Rosvopaistia tehdään Suomessa pienehköjen kesätapahtumien juhlaruoaksi. Muun muassa ruoanlaiton opettamiseen erikoistuneet Martat tekevät rosvopaistia.